
Sequemur in hac dissertatione, quantum fieri potest, eum 
ordinem, quo eclogae scriptae sunt, qui et testimoniis extrinsecus 
arcessitis et sermone conformationeque ipsorum carminum confir- 
matur. ac secundam quidem et tertiam et quintam eclogam 
primas omnium scriptas esse ex ipsis apparet, cum poeta in 
extremo quinto carmine ipse secundum et tertium ante quintum 
condita esse dicat. quodsi ad sermonem et conformationem horum 
carminum respicimus, vix dubium esse potest, quin nulla ceterarum 
eclogarum ante has scripta sit. quam artissime enim Vergilius 
hic se ad Theocritum applicat, neque modo rebus, quas de poeta 
Graeco sumit, sed etiam conformatione eum imitatur multo magis 
quam in ceteris eclogis, quamquam ne hic quidem nota ingenii 
Vergiliani deest. in septima autem et octava ecloga, quamquam 
hae quoque, si Servii verbis uti licet, in mere bucolicis habendae 
sunt, liberiore egressu suum ipsius magis ingenium secutus Theo- 
critum supergreditur, non tam singulis rebus, quas varie permixtas 
hic quoque de poeta Graeco mutuatur, quam dispositione et con- 
formatione carminum. novum et a Vergilio inventum est, quod in 
septima ecloga pastor quidam, Meliboeus nomine, totam rem, non 
modo carmina alterna, sed etiam omnia, quae certamen antece- 
dunt, refert. quod apud Theocritum mimus est aut a poeta 
ipso narratur, Vergilius in narrationem pastoris transtulit, ita 
ut dici possit eum rem et attenuavisse et ditavisse. nam ad verae 
vitae imaginem propius accedit mimus. sed cum persona nova 
pastoris narrantis inducatur, plus bucolici coloris super carmen 
effunditur, quia non modo ii, qui carminibus alternis certant, et 
index, sed etiam is, qui narrat, lectori cordi sunt. liberius etiam 
in octava ecloga poeta incedit, utpote qua duo carmina, quibus 
tanta vis inest, ut per se constare utrumque possit, in unum con- 
iunxerit. scimus hanc eclogam in ultimis omnium habendam esse, 

quas Vergilius fecit. cum autem viderimus in septima quoque 
ecloga Vergilium multo liberius rebus ex exemplari Graeco sump- 
tis uti quam in prioribus carminibus, dici non potest, utrum statim 
post quintam concepta sit an rectius posteriori tempori assigne- 
tur. de ceteris eclogis, cum res illis temporibus actae tangan- 
tur, fere constat, quo tempore scriptae sint: IX et I ipsi anno 41 
attribuendae videntur esse, IV anno 40, X, cum ultima omnium 
concepta sit, neque finem anni 39 transire liceat, anno 39 exeunti, 
sextam constat post nonam ponendam esse.! sed cum nobis non 
in animo sit denuo inquisitionem de eclogarum temporibus in- 
stituere, sed ea modo, quae ad pernoscendum Vergili ingenium 
nonnullius momenti videntur esse, eligere, non de omnibus eclogis 
[use disseremus, sed de eis solum, quae ad demonstrandam poetae 
artem idoneae sunt. 


lam eis eclogis, quas primas Vergilius confecit, quibus accu- 
ratissime Theocritum effingere studet, tantae differentiae, si ad 
poetam Graecum respicimus, insunt, ut operae pretium sit eas 
fusius tractare. ac primum quidem de secunda ecloga disserere 
nobis in animo est. duo exempla Theocritea poetae ante oculos 
erant, quorum unum (Th. III) questus et preces pastoris cuiusdam 
Amaryllida amantis habet, alterum (Th. XD) Cyclopem in litore 
sedentem et amorem suum ridicule cantantem. et hinc et illinc 
Vergilius multa singula sumpsit. prooemium, quod ad argumen- 
tum attinet, expressum est e prooemio Cyclopis Theocritei, quod 
ad numerum versuum, e prooemio carminis III Theocritei. in cete- 
ris rebus exprimendis modo hoc modo illud carmen poetae Graeci 
imitatus est, neque desunt loci, quibus secundum morem suum, 
de quo viri docti multa iam disseruerunt, complures locos 
Theoeriti in unum coniunxerit, nonnulla de suo quoque addidit. 
quodsi ad totius carminis conformationem respicimus, eam plane 
Vergili propriam esse nobis dicendum est. nam tertium carmen 
Theocriti ita dispositum est, ut particulae minutae ternis ferme 
versibus constantes solute ac nullo certo ordine, qui facile perspieci 
possit, alia post aliam collocentur. post unamquamque harum par- 
tium brevis intermissio fit, quasi pastor exspectet, utrum Amaryllis 
appareat necne. semper denuo canere incipit: modo queritur, 

modo orat, modo minatur, modo tristia sibi ipse auguratur. ingres- 
sio carminis talis est, ut semper paululum ascendat, deinde descen- 
dat et mora interiecta denuo ascendat et descendat. qua 
re exspectationis et tristitiae affectus exprimitur. neque in 
fine neque in media parte carminis affectus usquam validior eva- 
dit quam in ceteris partibus. commotio totius carminis propria 
depingitur minutis particulis et soluta dispositione. paululum aliter 
res se habet in undecimo Theocriti carmine. singulae partes 
hic maiores sunt quam in tertio carmine. neque usquam inter- 
missio fit. sed ne hic quidem ipso carminis cursu in altius 
effertur affectus, neque in extremo carmine neque alio quoquam 
loco. variatur carmen questibus allocutionibus narrationibus pro- 
missionibus laudibus pulchritudinis et vitae beatae, quam Cyclops 
degit, sese excipientibus. sub finem carminis Cyclops ipse se 
revocat ad opera severiora et graviora, quae amore Galateae im- 
peditus diu neglexit. minatur se ad alias puellas faciliores iturum, 
hoc quod ultimum diximus Vergilius quoque expressit: Corydon se 
revocat simili modo atque Cyclops. quae differentia in universum 
inter Vergili et Theocriti carmeiı intercedat, et praecipue inter has 
duas revocationes, alio loco nobis tractandum erit. (Theocriti enim 
totum carmen ridiculum et iocosum, Vergili plenum vehementis- 
simi affectus et desperationis est). hic non nisi in dispositionem 
inquiramus, quae apud duos poetas valde diversa est. 

Facile perspici potest secundam eclogam uno tenore et uno 
cursu ascendere usque ad versum 55, ubi quasi culmen totius 
carminis positum est, deinde nonnullis gradibus descendere usque 
ad eum locum, quo Corydon similiter atque Cyclops Theocriteus 
revocat sese a pernicioso amore, affectus quoque, qui super totum 
carmen effiunditur, ita moratus est, ut usque ad eum locum, 
quem quasi culmen carminis esse diximus, semper validior et 
vehementior fiat, deinde paululum infirmetur et in summam des- 
perationem transeat. incipit Corydon allocutione pueri amati (si- 
militer ac pastor tertii carminis Theocriti), queritur se tempore in- 
solito illo loco cantare. dubitat, an melius fuerit Amarvyllida ferre, 
quamvis iracunda et fastidiosa fuerit, monetque puerum, ne nimis 
pulchritudini suae confidat. hic finis primae partis est, quae 
concluditur re ad suspicionem metumque amantis suscitandum 
idonea: 

O formonse puer, nimium ne crede colori: 

Alba ligustra cadunt, vaccinia nigra leguntur. (v. 17/18) 

sequitur eodem fere modo atque in Cyclope Theocriteo enui- 
meratio divitiarım et laus pulchritudinis et cantus (19 — 27). 
tertia parte (28 — 44) continentur laudes vitae rusticae et cantus 
pastoralis: videmus iam fiduciam magis et magis augeri. prae- 
terea puerum donis rusticis oblatis pellicere conatur, ut precibus 
suis faveat, haec quoque pars carminis similiter ac prima pars 
desinit in rem idoneam qua metus et suspiciones Alexidi ex- 
citentur: cum enim de donis loquitur, quae Alexidi praeparet, 
addit iam pridem puellam quandam, Thestylim nomine, ea cupere, 
seque ei obsecuturum, cum Alexis ea spernere videatur. quae res 
expressa est e tertio Theocriti carmine 34— 36. sed Vergilius 
eam in fine partis in se conclusae ponit, scilicet, quia tali modo vis 
eius augetur. ea quae sequitur parte (45 — 55) spes et fiducia 
summum fastigium assequuntur. affectus non absimilis est — 
si parva licet componere magnis — vatis divino spiritu inflati: 
nam quasi Alexin iam ad se perduxerit, depingit beatitudinem 
vitae rusticae et uberrimam copiam florum et fructuum ante nos 
expandit. nymphae ipsae praesto sunt: 


tibi lilia plenis 
Ecce ferunt nymphae calathis. 


nomina florum et fructuum quae hic occurrunt maximam par- 
tem etiam apud Theocritum leguntur, sed non ut hie uno loco 
coacervata, sed diversis locis dispersa. Vergilius omnia in unum 
locum congessit addiditque nova: 


Addam cerea pruna: honos erit huic quoque pomo. 
ita ut cognoscamus hoc ei maxime bucolicum visum! esse, et 
legimus in nona ecloga, ubi se ipsum significat poeta (19/20): 


Quis caneret nymphas, quis humum florentibus herbis 
Spargeret aut viridi fontes induceret umbra? 


qui versus non minus ad nostrum locum pertinent quam 
ad versus quosdam quintae eclogae (20 et 40), quo viri docti 
eos semper rettulerunt. si ad res respicimus, exagigeratio ei 
de quo loquimur loco inest, si ad affectum, hyperbola. nam com- 
motio paene furentis est aut aegroti aestu febrique affecti. itaque 
haud mirum potest videri hunc locum in apostropham desinere 
(54/55): 

Et vos o lauri, carpam et te,.proxuma myrte, 
Sic positae quoniam suavis miscetis odores. 


postquam affectus hunc calorem assecutus est, subita mu- 
tatio fit: oriuntur dubitationes quaedam, quibus vis spei insomnii 
similis plane infringitur, quin etiam convertitur in adversum. eo- 
dem modo quo spes ad summam altitudinem surrexit, nunc despe- 
ratio gravissima fit. diximus affectum infringi: quod indicatur 
particulis minutis sine iunctura solute positis (56/57; 58/59; 
60 — 62, 63 — 65; 66 — 68), cum: antea nonnullae partes maiores 
distingui possint. modo se ipse, modo puerum alloquitur. 
cognoscit se insanum esse, tamen necesse est cedat amori. 
ultimis demum quinque versibus se revocat similiter atque 
Cyclops sibique crimini dat, quod opera necessaria diu neglexit, 
cum non nisi insano amori se totum dederit. graviter totum car- 
men concluditur versu: 


Invenies alium, si te hic fastidit, Alexim. 
versus Theocriti (XI 76): 

Evonveis Tararsıav loog xal xarrlov &ILav 
exemplo ei fuit, sed cum Cyclops eum proferat, risus mo- 
vendi causa positus est. apud Vergilium hic versus despe- 
ratione abundat consultoque in fine carminis positus Videtur esse, 
cum re quam gravissima et summo affectu plena poeta conclusio- 
nem facere vellet. 

In universum si secundam Vergili eclogam contemplamur, 
apparet dispositionem esse simplicem et facile perspicuam, cum 
carmen uno tenore et uno cursu ad fastigium ascendat, deinde 
minoribus gradibus descendat. quodsi ad affectum respicimus, non 
ubique aequabilis est, sed augetur et minuitur, quod ipsius car- 
minis dispositione significatur. praeterea hic iam notetur Vergi- 
lium quantum potest id spectare, ut singulas partes separatas et 
ita, ut in se conclusae sint, ponat, easque graviter et expresse 
concludat. quod magni momenti ad artem Vergili perspiciendam 
videtur esse. cum enim carmina eius cum Theocriti carminibus 
conferimus, semper poeta Romanus quod attinet ad conformatio- 
nem et dispositionein plane dilucidus est, cum Graecus adamet 
singulas res quam maxime inter se implicare, quasi velit latere, 
quomodo carmina disposita sint. semper transgressiones diligen- 
ter tectae sunt neque usquam, ut semper apud Vergilium, incisio 

occurrit. quod patebit, cum initium tertiae eclogae paulo 
accuratius inspexerimus. 


Sed priusquam ad Vergili carmen accedamus, quintum Theo- 
criti carmen, quod poetae nostro exemplo erat, contemplemur. 
argumentum hoc fere est. occurrunt inter se duo pastores, Coma- 
tas et Laco, suum quisque gregem agentes. monet suum uterque 
pecus, ne propius ad alterum accedat; nam uterque alteri furtum 
crimini dat. quibus e criminibus lites et convicia oriuntur. Co- 
matas affirmat numquam se fistulam furatum esse, cuius rei Laco 
eum insimulat. quem ut mendacii coarguat, Laco ad certamen 
musicum provocat brevi eum devictum iri sperans. sed dum 
praemia proponunt, denuo controversiae oriuntur (25 — 30), eo- 
dem modo quo in electione locorum quae sequitur. Comatas ad 
certamen properat: £&occde breviter dicit (30). sed Laco quam 
lentissime omnia praeparat: un orsÖöd’' oV yag roı nvgl Yarneaı (31), 
scilicet ut ante pugnam ipsam certissima spe victoriae se delectet 
alterumque irritet. itaque Comatam ad locum amoenum invitat, 
cuius pulchritudinem et iucunditatem multis verbis describit. ad 
hoc Comatas non statim respondet, sed indignatus est, quod 
Laco, qui iunior sit, sibi maiorji natu aliquid praescribere audeat: 
qua ipsa re commoti denuo convicia invicem iactant omnium quae 
huc usque audivimus acerbissima, cum ad res obscenas alludant. 
Laco incidit lites (44) repetitque, quae antea postulavit: 

Ara yao Eop, @d’ Zone, xal dorara BovxoiLagy. 
cui respondet Comatas se non illuc venturum esse, cum ipse 
locum amoenum elegerit, quem eodem modo atque ille describit, 
denuo Laco alterum ad suum locum perducere conatur enume- 
ratque, quicquid iucundi illic inveniatur (50 — 54). eodem modo 
Comatas (55 — 59) locum sibi probatum multis laudibus effert. 
quae duae descriptiones ita dispositae sunt, ut altera ad alteram 
respondeat. repetuntur eadem verba eodem versus loco: 
ınde natmosıs 50: ode narnoeis 55; ualaxorega 51: ualaxo- 
teoa 57; oraod 53: oraon 58; yalaxros 53: yaluxroc 58. 
quae res magni (momenti videtur esse: nam quodammodo 
hoc iam certamen ante certamen ipsum appellari potest: alter 
alterum superare conatur descriptione, cui plus illecebrarum insit, 
utiturque (ut in certamine fieri solet) libenter eisdem verbis atque 
alter, quibus novam vim inicere studet. praeterea autem tot res 

amoenae et iucundae commemorantur, ut illa convicia et verba 
obscena, quae antecedunt, pedetemptim leniantur et quasi in 
oblivionem adducantur, et acerbitas transeat in ludum. postquam 
de loco quo assidant convenire non potuerunt, de iudice eligendo 
deliberant. Laco optat, ut pastor quidam, Lycopas nomine, adsit; 
qui cum nusquam conspici possit, proponit Comatas, ut Morsonem 
qui forte prope est vocent; sed cum Laco auctor certaminis sit 
(cf, 19/20), Comatas instat, ut hic Morsonem vocet, etsi ei notus 
non est. hic quamquam non convicia invicem iactant, tamen se 
gerunt, quomodo adversarii ante iudices agere solent. Morso- 
nem postquam appropinquavit uterque monet, ut sine ira et 
studio iudicet. sed fieri non potest, ut sine litibus usque ad 
certamen ipsum perveniant. Comatas enim cum Laconem sciat 
non libenter audire se servum esse, ad verba quibus iudicem hor- 
tatur addit: &de tor & noluva to Govolo Earl Zıßvora (72). 
ira inflammatus Laco respondet minime opus fuisse dicere, cuius 
grex sit, garrulum Comatam esse. Comatas quasi nihil dixerit, 
quo alter offendi posset, respondet se vera omnia pronuntiare: ne- 
que negavit se quoque servum esse dominique cuiusdam gregem 
pascere: Evuaga de rag alyag ons ylie To Zvßaoira!. deinde 
Laco Comatam ad cantandum admonet, sed verbis acerbissimis 
(78/79): 
Eia A8y’, ei tı Aeysıs, zal ToV &EvVov ds n0AWm avdıs 
Zovt’ &gpes 
et denuo indignationem suam declarat, cum addat: 
o& IIcıav, 7 oTWuvAog n09a Kouära. 

hic prooemium ad finem. perductum est incipiuntque carmina 
alterna. 

Breviter complectamur quod de conformatione huius carminis 
diximus. ita dispositum est, ut e litibus et conviciis duorum pasto- 
rum certamen musicum oriatur; sed altercatio quae certamen 
antecedit in aequo est ipsis carminibus alternis. semper de inte- 
gro, postquam controversias iam compositas credidimus, iurgium 
oritur: ubi praemia deponuntur, ubi loca eliguntur, ubi Morso vo- 


1. Etsi fortasse difficultas huie versui insit, tamen putaverim eum deesse 
non posse, quippe quo verba Comatae: 2&yo utv KARdEa navr’ &yogevw xovdEr 
xavyeoucı confirmentur. v. Wilamowitz, Textgeschichte der griech. Bukoliker 
p-. 235, hunc versum delere vult, 

catur, ubi iudici praecepta dantur, inter quae uno loco altercatio 
in certamen transire videtur, ubi suum quisque locum splendidis- 
simis coloribus exarnare studet. imprimis versus 50 —54, ubi 
Laco loquitur, versibus 55 —59 Comatae ita ex adverso positfi 
sunt, ut iam non discerni possit, utrum hic certamen incipiat necne. 
poeta, ut proxime ad vitae veritatem, qualis mimum decet, accedat, 
omnia inter se quam maxime implicare conatur, ita ut nusquam 
mora aut incisio fiat, sed, ut re vera fieri solet, alterum ex altero 
libere et simpliciter oriatur et in alterum transeat; itaque ne 
ante certamen quidem inciditur. | 

‚Hic mimus Theocriti Vergilio ante oculos erat, cum eclo- 
gam tertiam conciperet. cuius argumentum: hoc fere est. occur- 
runt inter se duo pastores, Menalcas et Damoetas; initium car- 
minis expressum est e primis versibus carminis quarti Theocriti: 
hic Corydon illice Damoetas alienum pecus pascit, cuius 
possessori apud utrumque poetam nomen Aegoni est. apud Theo- 
critum Battus, apud Vergilium Menalcas alteri obicit, quod male 
alienum pecus pascit (IV 3): 

H na we xoöBdan ta nodEorsga naoas Aufiyaıs; 
quod Vergilius exacerbat, cum dicit (5/6): 

Hic alienus ovis custos bis mulget in hora, 

Et sucus pecori et lac subducitur agnis. 
Diamoetas acerbissimis verbis respondet obscenique aliquid 
Menalcae crimini dat: 

Parcius ista viris tamen obicienda memento. 

Novimus et qui te transversa tuentibus hircis 

Et quo — set faciles nymphae risere — sacello. | 
apud Theocritum in quarto carmine minime convicia oriuntur, et 
tota res iocose magis dicta est quam ut acerbitate alter offendatur. 
Vergilius autem hic transit ad imitationem carminis Theocritei 
quinti, quod supra contemplati sumus. illa obscena responsio 
Diamoetae sumpta est in universum e Theocr. V 41 sqgq. ergo 
lites inter pastores ortae sunt: eodem modo atque apud Theocri- 
tum Damoetas Menalcae invidiam crimini dat (Th. V 12/13. 
Verg. III 15), et Menalcas furtum: 

Non ego te vidi Damonis, pessime, caprum 

Excipere insidiis multum latrante Lycisca? 

Et cum clamarem „quo nunc se proripit ille? 

Tityre, coge pecus!‘ tu post carecta latebas. 

Damoetas respondet iure se caprum illum Damoni ademisse, 
cum certamine musico eum vicerit. hic perinde atque apud Theo- 
critum certamen proponitur: deponuntur praemia, Damoetas dat 
vitulam, Menalcas poculum faginum. Damoetas non contentus 
est: sibi simile poculum esse. suum uterque poculum descri- 
bit, ita ut hi versus quodammodo inter se respondeant (cf. verba 
„in medio‘‘ 40 et 46; v. 43 cf, cum v, 47) similiter ac descriptiones 
locorum amoenorum apud Theocritum. iam altercatio ad finem 
pervenit, vocatur Palaemon, ut iudicis partes subeat. sequuntur 
verba Palaemonis, quibus mollis herba et pulchritudo naturae 
aestivalis celebrantur et pastores ad cantandum monentur. clare 
igitur atque ita ut neminem fugere possit, hic poeta perspicuum 
facere studet altercationem desinere et certamen incipere: ipsis 
verbis iudicis distinguuntur duae partes carminis. omnia autem 
quae praecedunt (aliter atque apud Theocritum) non nisi ad 
certamen tendunt. quod iam in secunda ecloga animadvertimus, 
cursus carminum Vergilianorum longe diversus est a Theocriteis. 
in his enim sermo pastorum amoenissime et iucundissime aut io- 
cando aut litigando vagatur multaque, quae imaginem vitae rusti- 
cae ante oculos nostros suscitent, expanduntur, quin etiam (cf. 
Theocr. IV 50) actio immiscetur. aliter apıd poetam Romanum: 
unus cursus et unus tenor carminj inest, qui ad certum quendam 
finem spectat, ut hic ad certamen. itaque furti crimen, e quo 
facile certamen oriri poterat, in fine conviciorum positum est. 
cetera quae antecedunt pauca (si ad Theocritum respicimus) cri- 
mina e copia multarum rerum a poeta Graeco oblatarım electa 
sunt: praeter ea quae Vergilium e quarto Theocriti carmine sump- 
sisse diximus duo crimina hic occurrunt: alterum quod ad rem 
obscenam pertinet acerbissimum (7 — 9), alterum crimen invidiae 
(12 — 15). quae omnia in unum congessit, ita ut prima pars 
carminis controversias habeat, parte secunda certamen praeparetur, 
tertia certamen ipsum contineatur. quae tres partes inter se distin- 
guuntur, ita ut facile perspici possit hic alteram desinere alte- 
ram incipere. nusquam autem res ad alteram partem p»ertinens 
alteri innectitur. ac notandum est apud Vergilium Palaemonem 
indicem loquentem induci, cum Morso apud Theocritum persona 
muta sit: nimirum, ut Palaemonis verbis incisio fiat inter cer- 
tamen et partem carminis antecedentem. quas autem apud Theo- 

critum descriptiones locorum pulchrorum altercationi immixtas in- 
venimus, has Vergilius (etsi differentia interest, vel eo quod 
verba Palaemonis multo breviora sunt) iudici attribuit, et ipsis 
verbis (55 — 57): 

Dicite, quandoquidem in molli consedimus herba. 

Et nunc omnis ager, nunc omnis parturit arbos; 

Nunc frondent silvae, nunc formonsissimus annus. 


animus lectoris revocatur a conviciis et ad certamen musicum 
praeparatur. nam cum apud Theocritum et carminibus alternis 
verba acerba et quae adversarium offendant immisceantur et in fine 
e verbis Comatae aperte laetitia victoriae partae et adversarii 
superati eluceat (141 sqq.), apud Vergilium post versum 27 contro- 
versiarum noniam mentio fit (nisi verba Menalcae 51: 


Efficiam, posthac ne quemquam voce lacessas 
huc referre velis). post certamen ne iudicium quidem fit: 
Non nostrum inter vos tantas componere lites. 


poeta Romanus praeter alia eo quoque a poeta Graeco differt, 
quod in carminibus suis omnia, quae ille ad veritatem vitae quam 
accuratissime exprimendam inter se implicat, quam maxime se- 
paratim ponere studet, ita ut carmen stet aedificii instar, cuius 
singulae partes earumque apta compositio et congruentia statim 
in conspectum cadant. e multitudine rerum a poeta Graeco 
porrectarum Vergilius paucas eligit, et in universum omnia apud 
eum multo brevius tractantur. interpretatur quasi singula, quid 
ad carminis compositionem valeant, cum Theocritus iis utatur, 
ut legentes in mores vitamque pastorum inducat. sic initio car- 
minis quinti Theocritus, cum invicem furti pastores se insimulant, 
multa alia quoque leviter tangit: audimus, ubi tota res agatur, 
qui domini Comatae et Laconis sint, commemorantur nomina alio- 
rum pastorum Corydonis Lyconis Crocyli. Vergilius simili in re 
multo brevior est: incusationem statim sequitur excusatio —- jam 
ad eum locum pervenimus, ubi alter alterum ad certamen provocat. 
paene dixi furtum ideo solum commemorari, quo via ad certanıen 
musicum patefiat. qui fit, ut Vergilius nonnumquam durior quam 
Theocritus videatur. cuius rei causae unde repetendae sint, dif- 
ficile est explicare. fortasse timebat, ne perspicuitas carminum, de 
qua supra locuti sumus, nimia copia singularım et minutarum 
rerum obscuraretur. praeterea ingenium eius tale erat, ut quan- 

tum fieri poterat granditatis appetens a rebus humilibus et mi- 
nutis abhorreret. 

Quoquo modo res se habet: cum in tertia ecloga nonnullas 
res inveniamus, quibus carmen (etsi multae differentiae interce- 
dunt) mimi Theocritei quodammodo simile redditur, in quinta 
ecloga poeta nimis accurata imitatione relicta suum magis in- 
genium secutus illas res humiles (ut lites et controversias et 
furta) plane omittit. tres modo relinquit: electionem loci ad can- 
tandum idonei, mutuas laudes, mutua dona. carımen ita dispositum 
est, ut duo pastores inter se occurrant et carminibus alternis sese 
delectare constituant; dum ad locum electum, antrum amoenum, 
se conferunt, non nisi de cantu loquuntur: Menalcas laudat Mopsi 
artem canendi, qua Amyntam (pastorem quendam, de quo prae- 
ter id, quod cantandi peritus est, nihil audimus) valde superet: 

Montibus in nostris solus tibi certat Amyntas (8). 
et 16— 18: 

Lenta salix quantum pallenti cedit olivae, 

Puniceis humilis quantum saliunca rosetis, 

Iudicio nostro tantum tibi cedit Amyntas. 
audimus quid pastores canere soleant (10/11): 

si quos aut Phyllidis ignnes 

Aut Alconis habes laudes aut iurgia Codri. 
solo versu 12: 

Incipe, pascentis servabit Tityrus haedos 
monemur hos pastores greges secum habere; sed huic rei nihil 
fere momenti inest. gravis incisio fit versu 19: 

Set tu desine plura puer; successimus antro. 

Vergilius in medio relinquit, quo modo pastores de hoc loco 
convenerint. ineunte carmine duo loca amoena describuntur: 


Sive sub incertas zephyris motantibus umbras, 

Sive antro potius succedimus. aspice, ut antrum 

Silvestris raris sparsit labrusca racemis. 
sed non audimus, utrum pastores praeferant. apud Theocri- 
tum (V 29) id ipsum, quod Comatas et Laco de loco quo can- 
tent convenire non possunt, causam controversiarum esse vidimus. 
sed putaverim Vergili ut aliis locis hie quoque non tam actionis 
interesse quam ut descriptione locorum pulchrorum quasi colore 
bucolico totum carmen perfundat. nam et hic et ille iucundus 

et amoenus est, neque multum interest, utrum eligant pastores, 
neque disceptatione opus est, praesertim cum Menalcas et Mopsus 
urbanissimi sint. — sequitur prius carmen, quo Mopsus Diaphnin 
mortuum nymphasque et naturam maerentes celebrat. quo per- 
fecto nimiis fere laudibus a Menalca effertur (45 — 49): 


Tale tuum carmen nobis, divine poeta, | 
Quale sopor fessis in gramine, quale per aestum 
Dulcis aquae saliente sitim restinguere rivo. 

Nec calamis solum aequiperas, set voce magistrum; 
Fortunate puer, tu nunc eris alter ab illo. 


deinde Menalcas Daphnin ad caelum elevat. quod carmen in- 
vicem laudibus Mopsi effertur (81 — 84): 


Quae tibi, quae tali reddam pro carmine dona? 
Nam neque me tantum venientis sibilus austri 
Nec percussa iuvant fluctu tam litora nec quae 
Saxosas inter decurrunt flumina valles. 


finitur carmen mutua donatione (85 — 90): 


Hac te nos fragili donabimus ante cicuta. 

Haec nos: ‘Formonsum Corydon ardebat Alexin’, 
Haec eadem docuit: ‘Cuium pecus? an Meliboei?’ 
— At tu sume pedum, quod me cum saepe rogaret, 
Non tulit Antigenes (et erat tum dignus amari) 
Formonsum paribus nodis atque aere, Menalca. 


Apud omnes huius carminis commentatores scriptum inveni- 
mus Vergilium quinta ecloga sextum Theocriti carmen imitatum 
esse: duas praecipue res ex eo sumpsit, primum quod uterque 
pastor longius profert carmen, non modo binos aut quaternos ver- 
sus, deinde quod non certaminis, sed delectationis causa pastores 
cantant, et quod non victori praemium attribuitur, sed mutua dona 
sibi dant. mollis aliquid et delicati illi carmini inest, quod Ver- 
gilio placuisse videtur. sed etsi alibi multo brevior quam Theo- 
critus esse solet, hic res a Graeco poeta paucis versibus dictas 
ampliat. colores partim traxit e primo carmine Theocriti (ck. 
Verg. v. 45 sqq. supra laudatos cum Theocr. I 7 sggq: 

sed cumulatione comparationum etiam hic Theocritum super- 

gressus est.) hoc quoque in carmine observari potest omnia ad car- 
mina alterna tendere et spectare: efficit poeta, ut omnia in hac 
ecloga inter se congruant neque quicquam alieni inveniatur. car- 
minibus alternis cum maiestas et granditas insit, cetera omnia lis 
accommodata sunt. convicia et aliae res humiles ad hoc carmen 
non quadrant. Menalcas et Mopsus non tam pastores sunt quam 
poetae pastorali modo carmina condentes.! non dubitabimus di- 
cere e quinta ecloga magis quam e secunda et tertia ipsius Ver- 
gili ingenium elucere: nam hic primum ausus est vestigia poetae 
Graeci relinquere. hac ecloga via munitur ad carmina posteriora 
ut primam et quartam eclogam. 


De septima ecloga hoc loco disserimus, non quo (ut ceteri 
fere omnes viri docti) eam statim post II III V conceptam putemus 
esse, sed quia, cum de eius tempore nihil certi sciamus, commo- 
dum est eam post tres eclogas mere bucolicas tractare. constare 
videtur eam, si ad totius carminis conformationem respicimus, tem- 
pori posteriori assignandam esse. nam qui eam statim post 
quintam scriptam putant, ea re ad hanc sententiam adducuntur, 
quod omnes eclogas mere bucolicas una et ante ceteras conceptas 
arbitrantur, quod minime demonstrari potest neque verisimile 
est. quodsi Witte? putat septimam ante ceteras eclogas omnes 
ponendam esse, nemo ei assentietur, et quod eam non tam perfec- 
tam et perpolitam censet esse quam ceteras, hoc etiam falsum est. 
contra cum magis in se conclusa sit quam ceterae, et, si ad confor- 
mationem respicimus, simplicissima fere omnium, et cum viderimus 
ante omnia Vergilium simplicitatem et perspicuitatem dispositionis 
petere, tantum abest, ut eam ante ceteras omnes ponamus, ut 
eam in numero maxime perfectarum habendam credamus esse, 


Meliboei narratio est tota ecloga septima, non solum 
prooemium, sed etiam ipsa carmina alterna. qua re efficit poeta, 
ut totum carmen unum et simplex sit neque singula membra in 
adversas partes discedant. exemplum huius eclogae omnes com- 
mentatores octavum carmen collectionis bucolicorum, quod falso 
Theocrito adscribitur, affirmant esse. cui carmini mollius aliquid 
et solutius quam ipsius Theocriti carminibus inesse iam viri docti 


1. cf. Cartault, Et. sur les buc. de Virg. p. 150. 
2. Der Bukoliker Vergil p. 13, 

viderunt.! qua de causa propinquitate quadam cum ipsius Vergili 
ingenio coniunctum videri potest. sed hoc carmen etiam solutius 
ac liberius est quam ipsius Theocriti carmjina: iam quod carmina 
alterna a Daphnide et Menalca prolata e binis distichis consistunt, 
et 'quod pentametri hexametris immiscentur, contra morem Theo- 
criti severiorem videtur esse. praeterea carmen varium est eo, quod 
duo modi certaminis apud Theocritum ipsum nusquam coniuncti 
hic in eodem carmine occurrunt: primo pastores certant ternis 
carminibus inter se oppositis, deinde singulis longioribus carmi- 
nibus. 


Apud Vergilium res se habet eodem modo, quo iam antea 
vidimus eum carmina conformare, hic quoque certamen ipsum 
gravissima pars carminis est, quo expanditur ante oculos nostros 
copia diversarım rerum, quibus multum bucolici coloris inest, 
qualem Vergilius adamat: de cantu agitur, de donis quae deis 
offeruntur, Jlaudem Galateae puellae pastoralibus sed nobilibus 
comparationibus exornatam audimus, opponuntur inter se descrip- 
tiones temporis aestivi et hiberni, binis ultimis carminibus conti- 
nentur nomina arborum et fructuum, quorum uberrima copia 
ad sensum vitae bucolicae adducimur. initium eclogae ita 
conformatum est, ut non narretur, quo modo certamen ortum 
sit, aul ipsi pastores loquentes et respondentes inducantur, sed 
omnia quae certamen antecedunt a Meliboeo narrentur. qua ipsa 
re poeta Iheocritum vel potius imitatorem eius supergressus est, 
nimirum quia eum taedebat eandem aut similem conforinationein, 
qua iam antea usus erat, repetere. nam carmina alterna, quae 
sermo pastorum praecedit, iam tertia ecloga complectitur, prooe- 
mium breve, quo poeta loquitur, secundae eclogae praemissum est. 
certe a veritate vitae poeta hac ipsa re etiam longius recedit quam 
in prioribus carminibus, neque usgquam poeta Graecus tali confor- 
matione usus est. Vergilius prooemium septimae eclogae sua- 
vissima narratione ampliavit, qualis nusquam apud Theocritum in- 
venitur: Meliboeus refert caprum sibi aberravisse, quem cum 
quaereret, incidisse se in Diaphnin Corydonem Thyrsim pastores 
sedentes sub arbore. a Daphnide se invitatum esse ad audiendum, 
sed non sine aliqua dubitatione se animum induxisse manere et 


1, v. Wil, Textg. d. gr. Buk. p. 122.°— Jachmann N.J. 192 p. 108. 

res necessarias neglegere. hac in re aliquid morum Romanorum 
animadverti potest, cum Meliboeus, ut agricola Romanus facere 
possit, non tam securus et vitae liberioris amans quam pastores 
Theocritei, dubitet, utrum cantui sibi adesse fas sit an non. — 
concluditur carmen duobus versibus Meliboei: 


Haec memini et victum frustra contendere Thyrsim. 

Ex illo Corydon Corydon est tempore nobis. 
videmus igitur poetam non omnia narrare velle, neque quo 
modo diiudicetur Thyrsim inferiorem esse, neque quo praemio 
Corydon ornetur: iam initio carminis vidimus poetam abhorrere 
a rebus consuetis, quibus certamen praeparatur, et ea de causa 
eum haec omnia plane omittere et suaviores et novas res iis 
substituere. eodem modo versibus in fine positis docemur poe- 
tae ante cetera omnia certamen ipsum cordi esse. — verbis autem 
‘haec memini’ conclusio fit gravissima, et eadem vis versui: 

Ex illo Corydon Corydon est tempore nobis 
inest. apud Theocritum nusquam talis conclusio expressis verbis 
facta occurrit. mimi proprium est, ut non tam una res in se con- 
clusa, sed imago vitae verae detur: quo modo apud Theocritum 
pastores ante oculos nostros iocantur, litigant, carminibus certant, 
amores suos cantant, semper hoc facient: carmine autem illustratur 
non nisi punctum temporis quoddam. paulisper inducimur in vitam 
pastorum, sed postquam eam reliquimus, eodem modo continua- 
tur. inducimur quasi in theatrum, ubi aulaeo submisso ludus 
non finitur. aliter hoc apud Vergilium se habet. nusquam fere 
deest significatio, qua demonstretur iam carmen ad finem perve- 
nisse. itaque non casu factum est, ut hic versus, cuius summa vis 
in |brevitate posita est, in fine carminis legatur. simili ınodo 
omnia fere carmina libri eclogarum concluduntur. nonnumquam 
signilicatur iam vesperum adesse, qua hora diei pastores et agri- 
colae gravi labore liberantur et pastores oportet gregiees sae- 
pibus includere. sic tertiae eclogae ultimo versu: 

Claudite iam rivos, pueri, sat prata biberunt 
et dies et carmen ad finem pervenit.! prima ecloga in expressam 
imaginem vesperi venientis exit. sexta quoque ecloga, praesertim 
cum non omnia, quae Silenus cantavit, carmina- referantur, tali 
modo concluditur: 


1. cf. Serv. ad loc. et Jachmann |. c..p. 109. 

Omnia, quae Phoebo quondam meditante beatus 
Audiit Eurotas iussitque ediscere -lauros, 

‚Hle canit (pulsae referunt ad sidera valles), 
Cogere donec oves stabulis numerumque referri 
Iussit et invito processit vesper Olympo. 


propria vis huic conclusioni inest, utpote qua legentes ad sen- 
sum adducantur, quanta copia carminum Sileni sit: usque ad ves- 
perum cantavit, et diutius cantavisset, nisi Chromis et Mnasyllus 
oves domum egissent.! decima quoque ecloga similem exitum 
habet, de quo postea nobis disserendum erit. 


Nonam eclogam conformatione e Theocriti Thalysiis ex- 
pressam esse viri docti adnotant. quo carmine dies festus Cereris 
describitur. narrat poeta se una cum duobus amicis ex urbe 
rus se contulisse et in media via Lycidae occurrisse. non ignora- 
mus sub his nominibus pastorum homines illius aetatis et amicos 
Theocriti latere. hoc Vergilius imitatus est, cum nominibus Menal- 
cae et Lycidae se ipse significet, sed non iam, ut poetam Graecum 
imitetur, sed quia haec res ab illo inventa ei usui videretur ad id 
quod volebat exprimendum. Lycidas et Simichidas, quod nomen 
ipse Theocritus sibi adsciscit, verbis iocosis invicem Tactis, ut veri 
pıstores solent, certamen bucolicum instituunt singulaque carmina 
proferunt; quibus ad finem perductis Lycidas Simichidae baculum 
donat. deinde digrediuntur et suum uterque iter continuat. Ly- 
cidas sinistrorsus Pyxas migrat, Simichidas Eucritus Amyntas 
domum Phrasidami devertuntur ibique diem festum Cereris agitant. 
descriptione pulchritudinis illius loci et diei carmen concluditur. 


Vergili carmen ita institutum est, ut Lycidas et Moeris forte in 
via inter se concurrant et alter alterum interroget, cur in urbem 
migret. Moeris de calamitate agrorum distributione sibi illata 
queritur: agellum sibi ademptum esse seque haedos, quos secum 
habeat, novo domino mittere.?2 Lycidas miratur, cum audierit Me- 
nalca auctore totam regionem, 

qua se subducere colles 


Incipiunt mollique iugum demittere clivo, 
Usque ad aquam et veteres iam fracta cacumina fagos 


1. ef. Jachmann Hermes 58 (1928) p. 296. Cartault p. 2%. 
2. cf. Jachmann ]. c. p. 110. 

servatam esse. Moeris ei respondet non modo ceteros- illius 
regionis homines non servatos esse, sed etiam Menalcam ipsum 
in summum periculum incidisse. tum Lycidas valde commotus 
cum indignatione et luctu queritur Menalcam paene sibi ereptum 
esse additque laudes eius et ipsius Menalcae carmen bucolicum. 
respondet Moeris carmine eiusdem Menalcae, quod eodem modo 
quo prius carmen tribus versibus continetur et argumentum ha- 
bet non bucolicum, sed Vari laudes. iam non de rebus adversis 
Menalcae aut Moeridis quiequam audimus, sed omnia ad laudes 
Menalcae spectant. nam illo carmine suscitatur apud Lycidam 
cupiditas plura carmina audiendi; verbis valde concitatis, quibus 
hyperbola quaedam inest, qualis animi impetum. decet,! allo- 
quitur Moerim: 


Sic tua Cyrneas fugiant examina taxos, 

Sic cytiso pastae distendant ubera vaccae: 

Incipe, si quid habes. 
fatetur se quoque poetam esse et bucolicum poetam, cum verbis 
e Theocrito expressis utatur:? 

Et me fecere poetam 

Pierides, sunt et mihi carmina, me quoque dicunt 

Vatem pastores; set non ego credulus illis. 

Nam neque adhuc Vario videor nec dicere Cinna 

Digna, set argutos inter strepere anser olores. 
viri docti, nuperrime Jachmann, evicerunt sub persona 
Lycidae, ut antea sub Menalcae, Vergilium se ipsum significare.? 
continuantur carmina Menalcae, et eodem modo atque antea 
opponuntur inter se bis quini versus, illi allocutionem Galateae ad 
verbum fere e Theocrito (XI) expressam habentes, hi praedica- 
tionem astri Caesaris, sed iam Moerim memoria fugit, et quam- 
vis vehementer Lycidas oret atque obsecret eum, ut paulisper 
morentur et canant, Moeris perseverat, ut iter persequantur: 

Desine plura puer et quod nunc instat agamus: 

Carmina tum melius, cum venerit ipse, canemus. 

Haec carminum argumenta ea de causa tan fuse narravimüs, 

ut videri possit, quanta copia rerum carmine Theocriteo continea- 


1. Leo Hermes 38 p. 14. 
2. Theoer. VII 36. 
Bar 2 6, ps 12; 

tur, quam paucis rebus Vergili carmen constet. apud illum omnia 
narrantur, quae spatio unius diei facta sunt: hic non nisi ea refert, 
quae duo homines, dum paululum consistunt, Joquuntur, certe 
apud Theocritum quoque potissima pars carminis ea est, qua 
verba et carmina Lycidae et Simichidae referuntur, et cetera mi- 
noris momenti sunt. sed apud Vergilium totum carmen inclusum 
est inter id temporis punctum, quo Lycidas et Moeris inter se 
occurrunt, et id, quo una iter pergere constituunt. audimus verba 
eorum, quae loquuntur, dum consistunt; cum ire pergunt, quasi 
ex oculis nostris auferuntur. sic Vergilius efficit, ut carmen unum 
et in se conclusum sit non solum rebus, sed ipsa conformatione. 
illam igitur rem, quae plurimum ad conformationem ei valere vide- 
tur, sumit e Theocrito, qui ea non eodem modo utitur, cum neque 
occursu initium neque digressu finis carminis significetur. 

Diximus iam supra maiorem partem huius carminis laudes 
Menalcae habere, qui ubicumque hic quasi in recessu est: quam- 
quam eum non videmus, tamen omnia, quae dicuntur, ad eum 
spectant.! carminibus suis totam regionem, quae versibus supra 
laudatis describitur, delectat. cuius regionis incolae hic personis 
Lycidae et Moeridis significantur: paene liberavit omnes, qui 
illic habitant, a crudelissima privatione. inde apparet, quanta vis 
carminibus insit: non tam Menalcae laudes hic audimus quam in 
universum vatis praedicationem. fortasse hinc causa repetenda 
est, cur Vergilius modo Menalcae modo Lycidae personam indue- 
rit. dicere volebat nefas esse poetam, qui deorum dono multis 
hominibus delectationi sit, bonis privare. ut autem vitaret, ne se 
ipse laudaret, transtulit laudes ad Menalcae carmina et dignitatem, 
et ipse nomen Lycidae assumpsit, cum antea sub persona Menalcae 
lateret. haec Menalcae carmina non, ut multi viri docti? volunt, 
fragmenta sunt aut exercitationes Vergili, quas antea factas huic 
carmini inseruerit, sed ad hoc carmen concepta sunt, quibus copia 
argumentorum, quae Menalcae praesto sunt, significetur.? non 
modo carmina bucolica concipere scit, sed etiam maiora, quae ad 
res Romanas illa aetate gestas pertineant. in se conclusa sunt 
et per se intellegi possunt.* sed pauca sunt: cum autem Menalcas 

1. .cl.-Leo il. ep. 17. 

2. Leo Il. ce. p. 14 aliique. 

8. 10 D. 17. 

4. Neque enim Leoni assenserim dieenti has partes maiorum carminum 

ipse venerit, alia plura carmina referet; ergo ipse exspectandus 
est. haec est summa carminis. 

Nonam eclogam, si ad temporum ordinem respicimus, pri- 
ma sequi videtur.t de qua cum viri doctissimi Leo et Jachmann 
praeclare disseruerint, breviter loqui liceat et unum, quod illi ne- 
glexerunt, paucis verbis illustrare. et res et conformatio plane 
Vergili propriae sunt; itaque dispositionem hic quoque dilucidam 
esse exspectabimus. summa eclogae posita est in felicitate Ti- 
tyri depingenda. sed Vergilius non veretur describere, quibus in 
rebus adversis ceteri, quibus Octavianus non eodem modo ac 
Tityro favit, versentur. itaque initio opponuntur inter se bis quini 
versus, quibus res secundae Tityri et res adversae Meliboei de- 
scribuntur, sed ita, ut condicioni felici alterius plus gravitatis at- 
tribuatur quam desperationi alterius, quae tangitur his solum ver- 
sibus: 

Nos patriae fines et dulcia linquimus arva; 

Nos patriam fugimus. (3/4). 
versu demum undecimo denuo incipiunt questus Meliboei; sed 
interciduntur, cum Tityrum admoneat, ut sibi dicat, quis ille deus 
sit, quem auctorem felicitatis suae antea praedicaverit. sed non 
statim ad ipsius dei laudes ilie transit; consistit in gradu inferiore, 
cum urbem Romam rusticis comparationibus illustret; nam hic 
quasi mundus est, in quo ille deus regnat, ipse autem huius mundi 
potissima pars est. qua ipsa re iam ampliatur carmen, quod 
condicio horum pastorum quodammodo ad res maiores et ad rem 
publicam pertinentes refertur. postquam narravit, qua de causa 
Romam profectus sit, ad culmen totius carminis pervenimus, 
quod continetur versibus 40 — 45: 

Quid facerem? neque servitio me exire licebat 

Nec tam praesentis alibi cognoscere divos. 

Hic illum vidi iuvenem, Meliboee, quotannis 

Bis senos cui nostra dies altaria fumant. 

Hic mihi responsum primus dedit ille petenti: 

’Pascite ut ante boves, pueri, submittite tauros.‘ 
aliquo circuitu igitur huc pervenimus; sed non dubium est, quin 
omnia antea dicta huc spectent. postquam autem ad hoc quasi 
nobis non notorum esse. non enim video, cur antecedentia carmina minus 
in se conclusa sint quam vv. 46—50, quos ad’ hoc carmen conceptos esse 
Leo quoque censet. 

1. Jachmann I. c. p. 117. 


u I 


culmen montis pervenimus, non iam in regionem' inferiorem des- 
cendimus. repetitur quidem res initio carminis tacta: eodem modo 
atque illic opponuntur inter se res secundae Tityri et res adversae 
Meliboei, sed multo gravius et amplius hic omnia tractantur. 
postquam Tityrus loquendi finem fecit, Meliboeus multis verbis, 
quorum copia affectus vehemens depingitur, felicitatem Tityri 
praedicat. quibus verbis, si ad ipsum Vergilium referimus, grato 
se esse in Octavianum animo testatur. excipit ea Tityrus ipse 
versibus, quibus illustrat, quanta fiducia rerum futurarum affectus 
sit: 

Ante leves ergo pascentur in aequore cervi, 

Et ireta destituent nudos in litore pisces, 

Ante pererratis amborum finibus exul 

Aut Ararim Parthus bibet aut Germania Tigrim, 

Quam nostro illius labatur pectore voltus. | 


diximus non iam nos ad inferiora descendere. quod his -Tityri ver- 
bis -confirmatur. nam ex eis apparet, quam arte condicio Tityri cum 
re publica et persona Octaviani coniuncta sit. idem observari potest 
in sequentibus verbis, quibus Meliboeus et suas ipsius et totius rei 
publicae res adversas queritur. neque iam is loquitur, quem 
nomine Meliboei poeta induxit, sed unus e turba eorum, qui 
agrorum distributione summa calamitate affecti sunt: non de se 
solo loquitur, sed (de omnibus illis infelicibus: “at nos hinc 
alii’? “his nos consevimus agros’. putaverit quispiam fieri non 
posse, ut, postquam in rebus tristissimis rei publicae Romanae 
tam diu morati sumus, rursus ad hilaritatem et teneritatem car- 
minis bucolici descendamus. certe tristitia quaedam super totum 
carmen effusa est; tamen ante oculos nobis ponuntur hic quoque 
imagines bucolicae. nam versibus 75 — 78 quamquam Meli- 
boeus eos profert, quasi delabimur rursus in regionem pastora- 
lem. verbis autem Tityri, quibus Meliboeum invitat, ut noc- 
tem apud se maneat, lenitur illa gravitas et desperatio, quae ali- 
ter vix ferri possit.! 


Sed postquam Vergilius nonam primam quartam eclogam, 
quibus plurimum Romani coloris inest, concepit, ad carmen mere 
bucolicum condendum rediit; nam octava ecloga in ultimis ha- 


1. cf. Bethe Rh. M. 47 p. 5%. 

benda est. post hanc eum non nisi decimam scripsisse verisimile 
est. cum enim octava, si ad prooemium respicimus, ad triumphum 
Pollionis mense oct. anni 39 actum referenda sit, decima autem, 
ne fines triennii, quo omnes eclogas scriptas esse Donatus tradit, 
transgrediamur, necessario eidem anno assignetur, vix putabimus 
poetam inter octavam et decimam eclogam aliud carmen condi- 
disse. fortasse septima quoque illo demum tempore scripta est; 
sed de hac nihil certi constare iam supra vidimus. eodem modo 
quo in sexta ecloga Vergilius in octava recusatione utitur, etsi 
hie paululum tecta est. Vahlen! demonstravit Pollionem op- 
tavisse, ut Vergilius facta sua carmine heroico celebraret, Ver- 
gilium ipsis illius prooemii verbis hoc recusare. loco carminis 
maioris hic bucolicum dat non tam sua ipsius voluntate quam 
Pollionis impulsus. N 

Habemus certamen pastorale, quod apparet e versibus 62/63. 
initio nihil de certamine audimus, nisi ex eo, quod duo pastores 
nominantur, hoc efficere volumus. quae ad actionem certaminis 
pertinent, non commemorantur; nescimus, qua de causa Damon 
et Alphesiboeus cantent, ut certent an ut se delectent. hoc 
unum, quod mane canere incipiunt, illustratur multis verbis. nihil 
sermonis innectitur: summa huius eclogae posita est in carmini- 
bus alternis, quae primis quinque versibus alte sonantibus et 
modum carminis bucolici valde excedentibus praedicantur: 


Pastorum musam Damonis et Alphesiboei, 
Immemor herbarum quos est mirata iuvenca 
Certantis, quorum stupefactae carmine Iynces 
Et mutata suos requierunt flumina cursus, 
Damonis musam dicemus et Alphesiboei. 


intellegimus hos homines, quorum cantui non minor vis inest quam 
Orphei carminibus, non tales pastores esse posse, quales Theo- 
critus effingit. nihil hic reliquum est, quod mimum rusticum 
redoleat. hi duo pastores ea solum de causa cantant, quod hoc 
bucolicum est, quia pastoribus, quales Vergilius carminibus suis 
effiingit, praecipuum munus est cantare seseque carminibus de- 
lectare.? itaque vel ex ipso carmine, etiam si testimonia extrinse- 


1. Opuseeracı BSR: 
2. cf. Vahlen I. ec. p. 39. 

cus arcessita deessent, appareret hanc eclogam in ultimis haben- 
dam esse. | 

Continentur hac ecloga duo carmina alterna, quibus com- 
mune est, quod utroque de amore agitur.! tali modo Theocritus 
quoque carmina bucolico more coniungit (e. g. sexto carmine); 
sed non tantopere sui iuris utrumque est quam apud Vergilium. 
neque defuerunt, qui censerent poetam non statim, cum haec car- 
mina concipiebat, in animo habuisse iis tali modo uti.? sed cum 
neutrum carmen sine versu intercalari consistere possit, ea veri- 
simile est eo consilio scripta esse, ut alterum ad alterum respon- 
deat.? Vergilius versu intercalari usus est ad partes carminum 
inter se separandas. vidimus iam antea, cum de initio tertiae 
eclogae dissereremus, Vergilium quantum potest id spectare, ut 
unaquaeque res sola et a ceteris separata stet: quod hic versu 
intercalari interposito assecutus est. singulae partes prioris car- 
minis tenvi modo ligamine inter se coniunctae sunt: versibus 18 — 
20 breviter argumentum carminis indicatur, versus 22 — 24 quasi 
ad versum intercalarem explicandum adduntur. versibus 26 — 30 
desperatio violentissima amore decepti prorumpit causa breviter 
verbis ‘Mopso Nysa datur’ indicata. 32 —35 paululum artius 
cum antecedentibus coniuncti sunt quam cetera; sed versibus 
37— 41 plane nova res incipit, quam poeta e Theocriti Cyclope 
(25 — 29) expressit. iam versibus 43 — 50 vim et violentiam 
Amoris queritur verbis sermonem altius elatum decentibus. hi 
quoque versus artius quam cetera antecedentibus se applicant, 
quippe quibus versus: 


Ut vidi, ut perii, ut me malus abstulit error 
excipiatur. tamen versu intercalari hic totus locus in se concludi- 
tur et separatim ponitur; nam versus supra citatus totus ad per- 
sonam pastoris pertinet, cum ea quae sequuntur, magis in univer- 
sum dicta sint. hi versus 43 — 50 versu intercalari in duas partes 
dividuntur: priore enim parte quasi y&vos Amoris, posteriore 
quasi oeral celebrantur. iam versibus 52 — 56 pastor ad suam 
ipsius calamitatem revertitur; qui, nisi versus intercalaris eos prae- 
cederet, nimis abrupte positi essent. verbo enim ‘nunc recedit 


cf. Vahlen eodem loco. 
cf. Bethe Rh. M. 47 p. 59. 
quod demonstrat Crusius Rh.M. 51 p. 547. 

usque ad versum 26: ‘Mopso Nysa datur’. perinde atque illic hic 
plena desperatio effunditur, quod et hic et illic figura &dvvarov 
nimie fere cumulata significatur. extrema quoque pars carminis, 
qua se ipse minatur necaturum se esse, in se conclusa est ipso 
versu intercalari. desinit totum carmen in versum intercalarem 
paululum immutatum: 
 Desine Maenalios, jam desine, tibia, versus. 
cum antea esset: 
Incipe Maenalios mecum, mea tibia, versus. 

apud Theocritum quoque in carmine Thyrsidis (I) sub finem 
versus intercalaris immutatur; non iam dicit: 

"Aoyste BovzoAıxas Motocı plAcı, aoyer’ aoıdas. 
sed: 

Anysre BovxoAızag Motoaı, Irte Anyer’ aoıdaz. 
sed hic versus quater repetitur, cum apud Vergilium uno versu: 

 Desine Maenalios, iam desine, tibia, versus 
finis carminis significetur. in universum si intuemur, quo modo 
poeta Graecus et poeta Romanus hoc versu usi sint, dixerim apud 
illum versu intercalari progressum cantus indicari, apud hunc ad ip- 
sam carminis conformationem eum multum valere, quippe quo sin- 
gulae partes ita separentur, ut quam maxime in se conciudantur. 
nam si ad primum Theocriti carmen respieimus, videmus carmen 
ipsum per se constare, versu autem intercalari legentes moneri 
hoc carmen a Thyrside cantari. ad dispositionem carminis hic 
versus nusquam referri potest; quin etiam v. 84 media in periodo 
ponitur, quod apud Vergilium nusquam fieri poterat. paululum 
aliter res se habet in secundo Theocriti carmine, quod Vergilio 
. ante oculos erat, cum posterius carmen huius eclogae conciperet. 
hic Theocritus quoque versu: 
lvy& Eixe TO TmVoV Euov nori doua ToV Anden 

distinguit singulas partes carminis, quibus singula veneficia et 
cantiones continentur. non opus est demonstrare Vergilium cadem 
conformatione usum esse. 


Sed quamquam singulae partes utriusque carminis solute 
et versu intercalari interjecto seperatim positae sunt, tamen am- 
bobus carminibus eadem vis affectus idemque tenor et cursus 
videntur inesse. quamvis diversa carminum argumenta sint — nam 
pastorem illum desperatio ad mortem voluntariam deducit, cum 

puelläe vota prospere eveniant; praeterea prius carmen que- 
stus, posterius actionem habet — tamen conformatione inter se si- 
milia sunt, cum in utroque summa vis affectus et concitationis in 
fine eluceat. versus ultimi carminis Diamonis (59/60): 


Praeceps aerii specula de montis in undas 

Deferar; extremum hoc munus morientis habeto 
expressi sunt e Theocriti versibus II 25 — 27: 

rav PBaitav anoddg Es xuuara Tnvd Akcöuaı, 

DREO TOS Ivrvos oxomıalerar OAnıs 6 yoımevg' 

xal za dn noddro — To ye uam TEov Adv Tervaraı. 
qui versus apud Theocritum medio in carmine leguntur; quodsi 
Vergilius iis ad carmen concludendum usus est, consulto hoc 
eum fecisse putabimus. neque causa longe repetenda est: his 
enim versibus in hoc carmine actio quaedam effingitur, ita ut 
omnia quae praecedunt, hanc actionem quasi praeparare videantur; 
dicit ipse pastor initio carminis: ‘divos ..... extrema moriens 
tamen adloquor hora’. itaque summa carminis in his versibus po- 
sita est, quibus validissimus affectus ad finem perducitur. nec 
deest gradatio quaedam, qua leniter et lente via ad culmen car- 
minis munitur; versibus 36 — 41 amans describit, quo modo Ny- 
sam primum viderit. qui versus praeter ultimum:: 

Ut vidi, ut perii, ut me malus abstulit error 
paene liberi ab affectu sunt imaginemque placidam et serenam 
ante oculos ponunt. deinde commotio vehementior fit versibus 
42 — 50; e versibus autem insequentibus 52 — 56 summa despe- 
ratio emicat: totius mundi et naturae ordo infelici inversus vide- 
tur esse. quibus versibus praeparantur minae, quas in fine le- 
gimus.! 

Similiter res in posteriore carmine se habet. quod si cum 
Theocriti Pharmaceutriis comparamus, videmus Vergilium rem 
ita instituere, ut cursus carminis ad finem quendam perveniat. 
nam apud Theocritum neque Delphis venit neque quicequam fit, 
quo spes Simaethae augeri possit; ne exspectari quidem potest 
incantationem statim successum habere, neque puella ipsa hoc 
exspectat, cum potum praeparet, quem iuveni postero die afferre 
vult (58): | Kt 


1. cf. etiam Bethe Rh. M. 47 p. 59%. 

oavpav roı rohpaoa xax0® XOTOV augLon 0lOo, 
illud quod extremis incantationis verbis continetur veneficium 
nihilo valentius est quam priora. 

Contra apud Vergilium quod ultimum adhibetur medicamen 
efficacissimum est omnium, quibus puella utitur. praedicatur vis 
eius verbis: 

Has herbas atque haec Ponto mihi lecta venena 

Ipse dedit Moeris (nascuntur plurima Ponto); 

His ego saepe lupum fieri et se condere silvis 

Moerim, saepe animas imis excire sepulcris 

'Atque satas alio vidi traducere messis. 
sed ut hoc medicamine uti possit, necesse est reliquiae priorum 
incantamentorum plane de medio tollantur; itaque ancillae imperat: 


Fer cineres, Amarylli, foras rivoque fluenti 

Transque caput iace nec respexeris. 
atque denuo indicat se validiore veneno usuram esse: 

His ego Daphnim 

Adgrediar; nihil ille deos nil carmina curat. 
tali modo Vergilius efficit, ut animus legentium exspectatione 
suspensus sit: tum inopinati aliquid fit. nam ancilla, quae antea 
nihil dixit, subito prorumpit in verba: 

Aspice: corripuit tremulis altaria flammis 

Sponte sua, dum ferre moror, cinis ipse. bonum sit, 
bonum igitur omen evenit, et res etiam magis quam antea in 
suspenso est; accedit, quod subito canis latrat, nimirum, quia 
homo aliquis domum intrat: 

Nescio quid certe est, et Hylas in limine latrat. 
paulisper puella ipsa dubitat: 

Credimus? an qui amant, ipsi sibi somnia fingunt? 
sed iam percipimus Daphnim venisse et intellegimus, quid sibi 
velit versus intercalaris mutatus: 

Parcite, ab urbe venit, iam parcite, carmina, Daphnis. 

Alia quoque res hic observari potest. cum apud Theocritum 
verba Simaethae mire mixta sint et ex eis, quae ad actionem 
incantationis pertinent, et quibus narrat, cur et contra quem 
tali veneficio utatur, et quibus deas inferas invocat, et quibus que- 
ritur, apud Vergilium totum carmen restringitur ad ipsam incanta- 
tionem. nihil fere audimus de Daphnide, quis sit aut quomodo 


de 


puellam laeserit, nisi quod talis est, contra quem' veneficio ama- 
torio uti opus sit. neque casu hoc factum est, sed Vergilius, 
cum totum carmen pastori canenti attribueret et id ageret, ut ad 
praecedens carmen recte responderet, omnia ea, quibus nimis 
gravaretur, imitatus non est. hic quoque studet, ut carmen unum 
et in se conclusum sit et ita dispositum, ut facile perspiciatur. ita- 
que unam modo rem persequitur, cui alias admiscere veretur. 
certe haec non sola causa est, cur hoc carmen tam artis finibus 
restringatur. | 


I. 


Jam supra, cum inquireremus, qua arte Vergilius usus car- 
mina sua composuerit, nonnumquam rem eo deducere coacli su- 
mus, ut poetae nostro innatum quoddam studium depingendarum! 
animi commotionum assignaremus. quod mihi tanti momenti ad 
artem Vergili penitus perspiciendam videtur esse, ut mihi fusius 
tractare in animo sit. quisquis obiter modo Vergili cum Theo- 
criti carminibus comparavit, eum fugere non potest, quotiens poeta 
Romanus et fines bucolici carminis et humilis stili transgrediatur. 
nam cum amor quidam et vehementium affectuum et sublimitatis, 
aut, si in universum loquimur, exaggerationis cuiusdam, eius 
proprius sit, etiam iis, quae apud Theocritum simpliciter dieta 
sunt, grande aliquid et commotum admiscet. hanc ingenii Ver- 
giliani notam iam secunda ecloga, quam verisimile est eum pri- 
mam omnium confecisse, prae se fert. nam quamquam expressa 
est e duobus carminibus Theocriteis (III et XI) summa simplici- 
tate (quam Graeci @ap&isıav vocant) et deliciis joci cuiusdam im- 
butis, totum carmen plenum vehementissimi affectus est. primum 
enim maiorem concitationem versibus suis Vergilius attribuit eo, 
quod statim ineunte carmine amorem Corydonis infelicem esse 
dicit: | 

nec quid speraret habebat. 
neque hoc satis est. audimus in fine prooemii denuo Corydonis 
amorem irritum esse: 
ibi haec incondita solus 


Montibus et silvis studio iactabat inani. 


hoc eo magis notandum est, quod prooemium Vergilianum multo 
brevius est quam Theocriteum, e quo expressum est. imjtatur enim 


prooemium undecimi carminis. quod nisi aliunde quoque appare- 
ret, ijam ex eo intellegi posset, quod Vergilius verbum avrös (XI 
14) insigni versus loco positum reddidit verbo ‘solus’, cui non mi- 
nus insignem versus locum attribuit. quod ad singula pertinet, diffe- 
runt prooemia inter se, quia Vergilius non nisi ea dicit, quae 
omnino omitti non possunt. duobus versibus de amore Cory- 
donis irrito loquitur, tribus nos ad locum ducit, ubi pastor questus 
suos effundit. Theocritus contra multo liberiore egressu vagatur 
et multas res profert, quas Vergilius neque expressit neque 
aliis compensavit, ut v. 9: 

Lortı yersıtodam 7regl TO 0TOUR TS ZOOTEPOS Te. 
(cui versui delectamentum quoddam inest, quippe quo totum 
carmen ad id tempus referatur, quo Cyclops adulescens erat. 
scimus eodem modo pictores illius aevi, quo Theocritus florebat, 
adamavisse Cyclopem iuvenem, quin etiam ephebum effingere.!) 
deinde compluribus versibus morem amandi Cyclopis describit: 

noato d’ 09V uaAoıs oVdE 6000 oVdE xıxivvors, 

air” oo9als uaviaıs," ayelto dt RavTa NAQEHYa. 
deinde poeta narrat tam vehementem amorem Cyclopis fuisse, 
ut curam gregis ei posthabuerit: 


roAldxı tal dies rot ToVAlovJavral arıvFov 

xAopäs &x Boravas' 
nunc demum ad ea pervenimus, quae Vergilius, etsi alio modo, 
expressit: 

0 dt tan Taldareıav aeldaov 

AUTOS EN’ AIiHVog\xaTeraxeto WPvxıL0&ooac. 
sequentia Vergilius plane omisit: 

ES @oög, EyFıotov Em» droxagdıov EAxog 

Kongıdog Ex ueyalagro oinrarı nase BElguvon. 
e versibus duobus 17 et 18: 

AAAA TO paguaxov sbge, zaFeLousvog d’ Eri aergag 

vUpnAag Es NOVTov 008V deıda roLadta 
imitatus est non nisi verba ultima «eide Toıa@örte. prooemium 
igitur Vergili multo brevius est quam Theocriteum, sed etiam 


1. cf. W. Helbig, Untersuchungen über die campanische Wandmalerei. 
Leipzig 1873, p. 261. — E. Pfuhl, Malerei und Zeichnung d. Griechen $ 885, 
Abb, 730. — E. 1. BEL TE 06,3, — 

multo constrietius. nulla in re poeta moratur, sed recta via pro- 
perat ad id, quod ei cordi est, scilicet questus Corydonis infelici- 
ter amantis. item in carmine ipso omnia vitat, quae nimis hu- 
milia sunt nimisque vitam pastoralem redolent. paene dixerim 
ei non in animo fuisse pastorem amantem inducere, sed affectum 
amoris infelicis et desperationem, quae eum sequitur, depingere. 
nam si ad versus: 


O crudelis 'Alexi, nihil mea carmina curas? 
Nil nostri miserere? mori me denique coges 


respicimus, videmus poetam omnia removere, quae nimie colorem 
rusticum prae se ferant. qui versus expressi sunt ex illis verbis, 
quibus apud Theocritum in tertio carmine pastor puellam amatam 
alloquitur: 


Q zapieoo’ Auagvaii, Ti u’ odxerı tovro xar’ Kvroov 
AAPKURTOLOR xalslc, TOV EO@OTUAOV 7 da ue uıöels, 

7 da yE ToL Oluög zarapaivouaı Eyyudevnuer; 
vvupa, zal nooyEveuos,; Aanaysaohal us Momoels. 


apud Theocritum verbis pastoris multum ethologiae admixtum 
est. verbum zuagxurroroa optime ad mores puellae describen- 
dos refertur. neque celamur de eo, quod pastor, qui loquitur, 
non eximia pulchritudine praeditus est. delectatio quaedam verbo 
eyyv#ev inest, quasi pastor putet, si procul aspiciatur, defor- 
mitatem non nimis in conspectum cadere. quo autem loco Ama- 
ryllis sit, indicatur verbis xaT’ @vroov , quem specum postea au- 
dimus hedera et filice opertum esse. quodsi dicit: «anaylaodaı, 
meminimus in tragoedia non nisi feminas laqueo vitam finire: 
ergo verisimile est hic non virum liberum, quo talis mors indigna 
est, sed servum loqui. contra Vergilius nihil dicit, quo imago 
quaedam ante oculos legentis excitari possit. omnia ad affectum 
solum exprimendum spectant. nihil immiscetur, quo percipi pos- 
sit hic servum loqui. immo poeta magis quam pastor videtur 
esse, cum de carminibus loquatur. verbo autem araysaosaı sub- 
stituit Vergilius nobilius et dignius vocabulum ‘mori’, ita ut etiam 
in medio relinquatur, utrum Corydon mortem sibi ipse conscitu- 
rus an sola vi amoris consumptus de vita decessurus sit. — Se- 
quuntur versus 8 — 13, quibus quies et securitas naturae opponitur 
gravi motui et desperationi Corydonis: 


Nunc etiam pecudes umbras et frigora captant; 
Nunc virides etiam occultant spineta lacertos, 
Thestylis et rapido fessis messoribus aestu 
Alia serpullumque herbas contundit olentis. 
At me cum raucis, tua dum vestigia lustro, 
Sole sub ardenti resonant arbusta cicadis. 
usus est Vergilius duobus locis Theocriteis. versum 9 expressit 
e Thalysiorum versu 22: 
avixa dn zal oadgog 2v aiuaoıaloıxagevder. 
cicadas autem scitissime huc rettulit, quas Theocritus v. 138 
commemorat: 
roi-d8 rori_oxıapais 0g0dauvicın alyarliaveg 
terriyeg Aaiaysvvreg E109 TOVOn. 
atque, ut multis locis, observari potest Vergilium complures locos 
Theocriteos in unum confundere. nam ille versus, quo rerrıyes 
commemorantur, apud Theocritum non ad tempus meridianum 
pertinet. — descriptionibus temporis meridiani apud utrumque 
poetam commune est, quod tempus insolitum significatur; mi- 
rum est tali hora aliquid fieri, quod alia hora rectius fieret. 
mirum est Simichidam in via esse tempore meridiei et Corydonem 
solum ‘sole sub ardenti’ cantare et queri. sed apud Vergilium 
descriptio amplior est, cum rem e vita rustica, non pastorali, 
sumptam huc traxerit: 
Thestylis et rapido fessis messoribus aestu 
Alia serpullumque herbas contundit olentis. 
neque casu hoc factum est. nam apud Theocritum id, quod meri- 
dies est, non nimiam vim habet; Vergilius autem hac ipsa re ad af- 
fectum augendum utitur: omnes homines illa diei hora quietis et re- 
frigerationis participes fiunt, quin etiam animalia ardorem solis 
vitare possunt. Corydon solus amore cogitur sustinere, quod 
vix tolerabile est. — simili modo sub finem carminis quies 
vesperi opponitur cruciatibus turbidi affectus (66 — 68): 
Aspice, aratra iugo referunt suspensa iuvenci, 
Et sol crescentis decedens duplicat umbras; 
Me tamen urit amor: quis enim modus adsit amori? 
conformatio totius loci redit ad versus Theocriti II 38/39: 
nvide oıyn uw Rovrog, oıyoru dantar 
a DEua 00 0yij oTEovov Evroodev avia. 

rem autem ipsam, qua illud quasi vas a Theocrito porrectum 
complevit, Vergilius ipse invenit sumpsitque ex ea regione, quam 
non multo post Georgicis celebraturus erat. significatur illis 
verbis vesper veniens, sed non in universum vesper, sed ille modo, 
quo veniente homines ab omni labore solvuntur. ac pastores qui- 
dem sub vesperum non nisi cogunt pecus stabulis, rusticus autem 
bovesque liberantur a gravissimo labore, quem per totum diem in 
agris arandis consumpserunt. itaque nostro loco non solum dici- 
tur: vesper adest, sed: etiam ii, qui maximo sudore et labore 
per totum diem alicui rei operam dederunt, nunc, cum vesper 
venit, soluti ac liberati sunt: ego solus non liberor. videmus 
igitur Vergilium etiam rebus per se non ad affectum exprimen- 
dum aptis sensum et concitationem attribuere. — similis vis 
ınest eis versibus, qui ad suspicionem metumque pueri amati 
suscitandum a Torydone dicuntur. de quibus in superiore capite 
(p. 9 sq.) locuti sumus. 

Praeterea notandum est Vergilium, quantum potest, res hu- 
miles fugere et maiora et nobiliora iis substituere. hoc quoque 
multum ad affectum augendum valet. exemplo sint versus Cory- 
donis, quibus virtutes et bona sua laudat (19 — 24): 

Despectus tibi sum, nec qui sim, quaeris, Alexi, 

Quam dives pecoris, nivei quam lactis abundans. 

Mille meae Siculis errant in montibus agnae; 

Lac mihi non aestate novum, non frigore defit. 

Canto, quae solitus, si quando armenta vocabat, 

Amphion Dircaeus in Actaeo Aracintho. 
expressi sunt hi versus e Cyclopis Theocritei versibus 34 — 40: 

AIR oörTog towöros &ov Bora ylAıa B00x0, 

XN* TOVTOV TO xEATIOTOV dusAyousvog yalı iv 

Tvoog d’oV Asineı WoVT' Ev Hegsı OVT Ev 0RXOQR, 

0 YELUDVoS AX0W" Tagool Ö’ UnepaydEes alel. 

ovoiodev Hs odtıg Eriorauaı ode Kvxionov, 

tiv, TO PIROV YAvxvualov, Auf xjuavrov Aeidov 

sroAlaxı VVXTOS dopl. 
plane removit Vergilius caseum, nempe ut rem nimis humilem; 
commemorat non nisi lac et pecus. sed utrumque duplici modo 
exprimit, ita ut v. 20 ambo commemorentur, vv. 21 et 22 fusius 
tractentur. praeterea gravitas verbo ‘mille’ initio versus posito 

inest. iam vero illi versus, quibus de cantu Corydon loquitur, 
sublimes fere sunt longeque remoti a simplicitate Theocriti. prae- 
sertim versus repletus nominibus alte sonantibus grande aliquid et 
nobile in se habet. — idem fere observari potest in sequentibus 
versibus: 
Nec sum adeo informis: nuper me in litore vidi, 
Cum placidum ventis staret mare; non ego Daphnim 
ludice te metuam, si numquam fallit imago. 
quibus versibus reddidit poeta verba Cyclopis (Theocr. VI 34—38): 
xal yag Inv 0Vd’ eldog Em xax0V, @G uE Akyovrı. 
N yap noäv & novrov 20EßAenov, 75 dt yaldva, 
xal xaAa ubv Ta yEvaıa, xara dE uoı & ula xooa, 
og ap’ E&ulv xexpırar, xarspalvero, Tov dE T’ Odivıav 
ievXoTegav avyav Lapias UÜnEpaıve Al}oıo. 
invenimus apud Theocritum plenam descriptionem faciei, apud 
Vergilium nihil tale. certe non Cyclopem inducit, descriptioque 
illa Theocritea multum affert ioci et delectationis. sed legimus 
etiam alibi apud poetam Graecum tales descriptiones aut allu- 
siones ad faciem formamque pastorum pertinentes (e. g. VII 14; 
II 8/9). non nisi semel Vergilius ad talem rem accedit, ne hoc 
quiden loco sine aliqua magnitudine (VIII 33/34): 
Dumque tibi est odio mea fistula dumque capellae, 
Hirsutumque supercilium promissaque barba. 
nostro autem loco descriptioni substituit affirmationem alte qui- 
dem sonantem, sed qua res ipsa minime dilucidior fiat: 
non ego Diaphnim 
Iudice te metuam, si numquam fallit imago. 
neque aliter se habet res in iis versibus, quibus commoda, vitae 
rusticae praedicantur (28 — 30): 
O tantum libeat mecum tibi sordida rura 
'Atque humilis habitare casas et figere cervos 
Haedorumque gregem viridi compellere hibisco. 
in universum exemplo fuerunt versus Theocriti XI 65/66: 
roıualveıw 0 EHERoıg 00V Eulv Qua xal yar’ aueiyeın 
zal TVOOV rügaı TEucov doıustav Eveloa. 
Vergilius lacti et caseo, rebus humilioribus, quam quibus puer 
amatus pellici possit, substituit maiora et iucundiora.! se- 
1. cf. Serv. ad l.: venari et iaculari intellegamus, ut magis ad volup- 
tatem eum quam ad laborem invitare videatur, 


we 


quitur praedicatio cantus et tibiarum, utpote ad quae potissimum 
studium et occupatio pastorum pertineat. haud scio an dici possit 
colorem totius loci similem esse laudis vitae rusticae, ita ut ver- 
bum ‘humilis’ praedicatio simplicitatis rusticae accipi possit. prae- 
terea autem mihi quidem memoria revocari videtur ad locos 
quosdam apud poetas elegiacos occurentes, quibus vita rustica 
quasi splendore et felicitate mutui amoris perfusa videtur esse, 
ut T1b. 19: MER: 
Ipse boves mea si tecum modo Delia possim 
lungere et in solito pascere monte pecus, 
Et te dum liceat teneris retinere lacertis, 
Mollis et inculta sit mihi somnus humo. 

in universum autem ipso genere dicendi indicatur, quanti affec- 
tus carmen sit: magna copia quaestionum et exclamationum oc- 
currit, quae ne apud Theocritum quidem desunt, sed apud poe- 
tam Romanum cumulantur. etiam verba repetita gravem äffcc- 
tum depingunt.! diximus iam in superiore capite illam partem 
eclogae, quae incipit a v. 45 et desinit v. 55, quasi fastigium 
totius carminis esse, nec casu factum esse hanc partem in apo- 
stropham desinere. 

In universum si personam Corydonis intuemur, fatendum est 
eam non unam et simplicem esse. nam cum initio® audiamus eum 
servum esse, ipse postea gloriatur quam dives sit. haec inter 
se non congruunt, aut certe non dicitur, quo modo una intellegi 
possint. neque putaverim poetae cordi esse, utrum Corydon ser- 
vus sit necne. sed si accuratius carmen contemplamur, haec 
quoque affectui augendo inservire intellegimus. cum enim di- 
cat Alexin delicias domini esse, explicat, cur necessario amor 
Corydonis omni spe careat. (vidimus, quantam vim poeta huic 
rei tribuat). sed ubi Corydon id spectat, ut Alexin ad se pelli- 
ciat, verba facit de divitiis suis, nimirum, ut precibus maior vis 
impertiatur, praeterea aliud quoque nonnullius momenti est, quod 
paulo longius repetere liceat. 

Übique enim Theocritus id agit, ut percipjamus homines sim- 
plices et inferioris condicionis loqui. et est delectatio quaedam 


1. cf. Cartault 1. c. p. 80. 
2. cf. v. 2: „delicias domini; nee quid speraret habebat“, 

in eo posita, quod hi homines, quamvis sordidae et tenues res 
eorum sint, tamen eadem vi amoris afficiuntur atque ceteri omnes, 
inter omnes constat poetas illius aetatis plurimum operae amori 
depingendo navavisse et e veteribus fabulis eas praecipue ele- 
gisse, quarum tale aliquid proprium erat. itaque hoc nobilissi- 
mum argumentum carminis illius aetatis est. Theocritus hunc 
affectum transtulit ad homines inferjoris condicionis: qua re re- 
pugnantia quaedam, sed quam ipse poeta vult, oritur inter descrip- 
tionem affectus et adumbrationem rerum sordidarum et vilium. 
sic in tertio Theocriti carmine pastor, priusgquam Amaryllida suam 
cantet, puero Tityro gregem commendat neque modo ei imperat, 
ut eum pascat, sed singula praecepta dat: 


xal notl av xoavav &ye Tirvoe, xal Tov Evooyar, 
zov’ AuBvx0v xvdxmva, PvAEO0E0 un TV X00UYN. 


deinde demum ad puellam se convertit. quod ridiculum videtur 
esse, non tamen ita, ut aperte ridere possimus; sed ironiam quan- 
dam poetae propriam esse cognoscimus, qua tegit, utrum affectus 
illius pastoris dignus miseratione an leni risu videatur. cum 
enim, quomodo pecus servet et custodiat, puero praeceperit, verba 
eius quae sequuntur: mortem sibi oblaturum se esse, vix videntur 
esse gravioris momenti. sic etiam cum dicit: 


xeıoedunı bt NEOWV, xal Tol Avxoı @dE W Edovrat. 
c - 
DG UEAL ToL yAvzd ToVTO xara 0049010 yEvoıro 


fidem ei non habebimus, immo vero brevi eum ad gregem suum re- 
diturum et fortasse postero die denuo Amaryllida aditurum opina- 
bimur. eadem fere vis ironiae inest nominibus apud Theocritum 
commemoratis; his quoque inducimur in vitam et mores pastorum. 
sic in tertio carmine commemorantur ’OArıs 6 yoınevs, Aygoıo 
& x00xım0uavrıs, & Meguvovog Eoıdaxis & UEARVOXEDS:! quae omnes 
personae infimae condicionis sunt, et paululum ridiculi habet, quod 
hic pastor, cum paene moriturus sit, earum mentionem facit. Theo- 
critus nunquam obliviscitur addere, quae hae personae sint. accedit, 
quod haec nomina non e fabulis, sed e vitae veritate tracta sunt: 
nomina fiyov Hauoitag Jeipıs Evuagldas Mixov Milov 
aliaque alibi quoque occurrunt.! contra quae legimus nomina 


1. cf. Wendel, De nom. buc. Diss. Hall. 1899 p. 28 sqg. 

apud Vergilium, omnia Graeca sunt et in Latino carmine ne- 
cesse est alte sonent. 


Vergilius neque, quomodo Theocritum facere vidimus, de- 
lectando lectorem allicere neque ironia uti solet: iam vidimus eum 
plurimum operae affectui ipsi depingendo dare omniaque remo- 
vere, quae nimis humilia et vilia ei videntur esse. nusquam 
apud eum delectatio in eo posita est, quod repugnantia oritur inter 
res sordidas et abiectas pastorum et affectum expressum. ubi 
ad res paululum humiliores descendit, hoc ea de causa fit, ut ad 
sensum, si ita dicere licet, bucolicum perducamur. sic verbum 
‘pastor’ ineunte carmine positum eam vim habet, ut cognoscamus 
hoc carmen bucolicum esse. ad affectum exprimendum' hoc nihil 
valet. quodsi versu 10 nomen Thestylidis legimus, hoc Theo- 
crito propius est, cum res humiles et abiectae exprimantur: 


Thestylis et rapido fessis messoribus aestu 
Alia serpullumque herbas contundit olentis. 


sed hic locus unicus huius modi est, neque postea tale quicquam 
occurrit. et quod potissimum est: Vergilius haec non ea de 
causa dicit, ut ridiculi aliquid carmini inserat, sed ut legi imi- 
tationis, qua tales quoque res commemorare iubetur, obsequatur. 
videmus enim postea magis et magis eum ad maiora transire 
taliaque plane omittere. quodsi quaerimus, quae vis nominibus 
et personis commemoratis apud Vergilium insit, longe aliam viam 
necesse est ingrediamur atque apud Theocritum. audimus in se- 
cunda ecloga magnum numerum nominum pastoralium: Thestylis 
Amaryllis Menalcas Daphnis Amyntas Damoetas lollas. sed non 
audimus quae hae personae sint. unum modo scimus: eos pasto- 
res et puellas eiusdem condicionis esse. itaque dixerim vim 
horum nominum (praeter id, quod partim ad metum et suspicio- 
nem pueri suscitandam afferuntur) eam esse, ut cognoscamnus (ut 
ita dicam) hic totam quasi civitatem bucolicam esse multosque 
pastores puellasque quasi in recessu esse, quorum non uisi prae- 
tereundo mentio fit. 

Simile argumentum atque ecloga secunda prius carınen eclo- 
gae octavae habet. et hic et illic agitur de amore infelici pasto- 
ris. id solum interest, quod ille pastor, cuius partes Damon agit, 
nihil iam sperare se posse scit, cum Corydon adhuc carmine 
puerum amatum sibi conciliatum iri speret et in fine demum omni 

spe desistat. itaque non mirabimur hic affectum multo vehemen- 
tiorem exprimi. plane obliviscimur pastorem loqui. etiam heros 
Aeneidis verba tantae gravitatis proferre potest, qualia hic legi- 
mus (VIII 19/20): 

Dum queror et divos, quamquam nil testibus illis 

Profeci, extrema moriens tamen adloquor hora. 
versui quoque: 

Nec curare deum credis mortalia quemquam 
dignitas inest, quae simplicitatem bucolicam valde supergreditur. re 
vera hic pastor mortem sibi consciturus est: cumulantur ad animi 
concitationem depingendam ddvvara, cui figurae loquendi sum- 
ma vis et sublimitas inest. ac notandum est hoc (si licet Graeca- 
nico verbo uti) oyu« apud Theocritum non inveniri nisi in morte 
Daphnidis describenda, re paululum mimum et humile genus 
loquendi excedente, ubi legimus (I 132 sg): 

Növ ia 18v Yogeoıre Baroı, Yopkore Öaxavdaı, 

a dE xara VE9XL0008 ER’ ApxEevHoLoı xoudoar' 

rzavra Stvarra yEvoıvro, xal a nitvs Oyvag Eneixaı, 

Aagpvız exel Yvaozeı, xal Tas xUVaS WAapos EAxot, 

xnS 00809 Tol orÖrneg Amdöoı Öngioaırro. 
haec ultima verba Daphnidis morientis sunt, quibus significatur 
morte huius pastoris naturam tanto luctu affectum iri, ut ordo 
consuetus funditus evertatur. iustum est Diaphnin talia loqui, 
quippe qui animalia omnia, fera quoque, silvas totamque na- 
turam adeo amaverit, ut dicere posset: 

© Avzoı, & Poeg, W AV’ MgER PwAddes Aoxroı, 

xalge9" 6 Bovxo0Aog vuum &yo Aaprıs OVxXET Av VAar, 

0VXET Ava dovumg, 00x dAosa. yato’ Ag&doıca 

zal rorauol, ol yelrte xaA0v xara Qvußoidog Bdne. 
(I 115— 118). non igitur alienum est, sed e re ipsa sequitur 
morte talis hominis naturam quoque gravi maerore affici. aliter 
res apud Vergilium se habet: nam infelix amor pastoris cuius- 
dam non tanti momenti est, ut totus ordo naturae mutetur. 
advvara igitur non aliam vim habent nisi quibus affectus hominis 
gravi desperatione afflicti et furori obnoxii illustretur. aucta et 
exaggerata Vergili videntur cum Theocriti carminibus com- 
parata: 

lungentur iam grypes equis aevoque sequenti 

Cum canibus timidi venient ad pocula dammae. 

(VIII 27/28). 

haec non apud Theocritum inveniuntur, sed sumpta sunt e descrip- 
tionibus aetatis aureae. sed his non contentus postea denuo ad 
enumerationem rerum ordinem naturae offendentium' redit (52 — 
56): 

Nunc et ovis ultro fugiat lupus, aurea durae 

Mala ferant quercus, narcisso floreat alnus, 

Pinguia corticibus sudent electra myricae, 

Certent et cycnis ululae, sit Tityrus Orpheus, 

‘Orpheus in silvis, inter delphinas Arion. 

quibus in versibus, ut copia E&xrAngın procreet, non veretur res 
non modo apud Theocritum non occurrentes, sed omnino carmini 
bucolico alienas admiscere. nam praeter nomina Orpheos et 
Arionis, quibus sublimitatis carmen particeps fitl, versus 54: 

Pinguia corticibus sudent electra myricae 
poetam doctum decet ad Heliadum fabulam alludentem. — alio 
quoque loco huius carminis verba Theocritea ita transfert, ut iis 
quam maxime .x«dog et dwog attribuat. apud Theocritum legi- 
mus II 15: 

vor» Lyvom tov "Eowra' Bagds Heds' Tom Asalvag 

uabov,E&InAabev, dovußd TE vır Ergape udTnR. 
simplici modo et pastorem decente Theocritus crudelitatem Amoris 
exprimit. Vergilius hos versus hic imitatur, sed multo elatior 
et sublimior est (43 — 45): 

Nune scio, quid sit Amor. duris in cotibus illum 

Aut Tmaros aut Rhodope aut extremi Garamantes 

Nec generis nostri puerum nec sanguinis edunt. 
non contentus imitatione Theocriti Homeri versum arcessit, quo 
crudelitas Achillis significetur (Il. XVI 34 sq.): 

yhavan dE 08 Tixte 9EAa00a 

rergaı Tv mAlßaroı, OTi ToL V00g E&oriv AmDnS. 
ea quae Theocritus dicit, non excedunt regionem vitae rusticae; 
verbis ‘duris in cotibus’ memoria revocatur ad illos Homeri 
versus. nec satis habet poeta, sed addit versum totum repletum 
nominibus, quae alte sonent maiestatemque rei attribuant: for- 
tasse ei in mente erat hic versus Theocriti VII 77: 

n A9o 7 Podonav 7) Kavxaoov Loyaromvra. 

amplitudo et Theocriti et Vergili versus propria est, imaginesque 


1. cf. ea quae p. 37 de versu 24 eel. II diximus. 

regionum longe remotarum et horridarum suscitantur. verbis 
‘nec generis nostri puerum nec sanguinis edunt’ quasi interpre- 
tatur ea, quae Homerus et Theocritus non ipsis verbis dicunt. 
huic versui neque commotio neque sublimitas per se inest; quin 
etiam dixerit quispiam eo adiecto violentiam et impetum totius 
loci paululum infringi. sed vis eius in copia verborum posita est; 
quod intellegi potest, si in universum ad compositionem duorum 
locorum collatorum respicimus. apud Theocritum invenimus quat- 
tuor x®Ac per duos versus dispertita; apud Vergilium una magna 
periodus per duos et dimidium versum extenditur. sed nondum 
contentus poeta versu intercalari interjecto pergit: 


Saevos Amor docuit natorum sanguine matrem 
Commaculare manus. crudelis tu quoque mater, 
Crudelis mater magis an puer inprobus ille? 
Inprobus ille puer; crudelis tu quoque mater. 


quibus versibus adiectis depingitur singulis factis allatis crudelitas 
Amoris. eo, quod, quamvis breviter, tangit fabulam de Medea 


narratam, excedit paululum modum bucolici carminis. — iam non- 
nulla dicenda sunt de fine carminis a Damone cantati, de versibus 
59/60: | 


Praeceps aerii specula de montis in undas 
Deferar; extremum hoc munus morientis habeto. 


diximus in superiore capite (p. 30) maiorem vim jis attribui, 
quod in fine carminis positi sunt. nam versus Theocriti, e quibus 
expressi sunt, leguntur in medio carmine (III 25 — 27): 


x > - En 
tav Baltav anodvs Es xöuare mo aleduu, 
’ [4 ’ 
ÖrEE Toig durrog oxonıalera "OAnıg 6 yoınevg' 
D} x ’ x 
xal xa ÖN ’ROyavo — TO yE uav TEOv Adv TEeruxtat. 


apud Theocritum expressam imaginem et actionis et loci ante 
oculos habemus.! commemoratio vestimenti et piscatoris acco- 
modata est pastori loquenti: summa simplicitas (quam Graeci 
apEleıav vocant) et artificiosa ethologia decent Theocritum.? 
contra Vergilius: imago expressa et accurata apud eum non in- 


1. quomodo etiam sculptores et pietores illius aetatis piscatores 
effingere solebant. 
2. cf. Cartault 1. c. p. 311. 


NED U LE 


venitur, sed verba eligit, quibus non nisi gravis animi motus 
infeliciter amantis exprimatur. hic pastor non modo se in aqua 
demerget, sed praecipitem se in undas deiciet; elegetque locum 
quam altissimum: ‘aerii specula de montis’. vocabulum! ‘specula’ 
sine dubio recedit ad verbum Theocriti: oxoruabsosoı; sed non 
poeta Graecus dicit illum piscatorem in alto monte sedere. sed si 
ad rem ipsam respicimus talis specula in promunturio sita est, 
a quo examina thynnorum appropinquantia facile observari pos- 
sunt, alto monte ad hoc non opus est. sed quo modo res se habeat, 
ut illae speculae re vera in montibus sitae sint an non, ad rem 
ipsam nihil refert, quo modo Vergilius verba Theocriti inter- 
pretatus sit. magni autem momenti est, quod Vergilius ad locum 
illustrandum non nisi altitudinem eius eligit, cetera omnia omittit, 
grammaticos veteres si sequamur, dicere possimus Vergilium elec- 
tione verborum sublimitatem petere. 


Sed summum sublimitatis culmen, quantum intra res buco- 
licas fieri potuit, Vergilius quinta ecloga assecutus est, cui car- 
mini tantam maiestatem veteres inesse putabant, ut ad ipsum Di- 
vum lulium per allegoriam id referrent. qua in ecloga duo pastores, 
Menalcas et Mopsus, carmina proferunt inter se ita opposita, ut 
alter Daphnin mortuum cantet, alter pastorem illum in deorum 
numero collocatum grandiloquis et sanctis verbis celebret. atque 
argumentum posterioris carminis Menalcae attributi incertum est, 
utrum Vergilius alicunde hauserit an de suo protulerit. certe 
apud Theocritum nihil de Daphnide deo legimus, et, ut verba 
Servii Daphnin a Siculis deum coli affirmantis ex ipsius rei 
veritate fluxisse putemus, tamen nescimus, utrum Vergilio hoc 
notum fuerit necne. quoquo modo res se habet, hic quoque ob- 
servari potest, poetam Romanum rem a Theocrito tractatam' ita 
mutavisse, ut ei quam maxime sublimitatem impertiret. neque 
solum eo carmine, quo Daphnidis apotheosin celebrat, Theocri- 
tum valde supergressus est, sed etiam carmen Mopsi, quo Daphnis 
mortuus lugetur, valde a simplicitate Theocriti differt. quod car- 
men utpote e quo multum ad artem Vergili perspiciendam effi- 
ciatur, accuratius perlustrare mihi in animo est. 


Incipit gravibus spondeis, quibus luctus pingatur (vv. 20 — 
23). 


a. An 


Extinetum nymphae crudeli funere Diaphnin 
Flebant (vos coryli testes et flumina nymphis), 
Cum complexa sui corpus miserabile nati 
'Atque deos atque astra vocat crudelia mater. 
prima et gravis differentia in eo posita est, quod apud Vergilium 
Daphnis iam mortuus est, neque quicequam de obitu eius audimus, 
cum apud Theocritum accurate et fuse narretur, quae ante mor- 
tem eius acciderint. veniunt, ut eum consolentur, Mercurius pa- 
stores Priapus. sequitur Venus, quam Daphnis vehementi ira 
inflammatus graviter obiurgat; deinde salvere iubet animalia om- 
nia totamque naturam, et postquam tibias suas Pani tradidit, 
moritur, neque quisquam deorum obitum eius morari potest. 
quae deinde facta sint, nullo verbo poeta Graecus commemorat. 
contra Vergilius initium capit, ubi Theocritus finierat. nihil de 
morte ipsa pastoris dicit, sed paucis periodis e verbis alte sonanti- 
bus artificiosissime confectis hominum et naturae luctum exprimere 
ei cordi est. accedunt alia, quibus Vergilius a Theocrito dif- 
fer. nymphae enim apud Vergilium praesto sunt, cum Theo- 
critus interroget (Il 66 sqq.): 
sn 700%’ Go 109, Oxa Aaprıs Erdxero, nn zcoxa Nöugpar; 
n ara IImvaeo xaha teuren; n xara Ilivdo, 
0v yao dn norauolo ueyav doov eiyer’ Avanıo, 
or’ Altvas oxoruav, 0rd’ Arıdog ieoov Dome. 
quibus versibus haud scio an poeta significet nymphas prop- 
ter fidem Echenaidi aut Xeneae fractam Daphnidi iratas fuisse,t 
fortasse Vergilius aliam fabulae conformationem secutus Theocri- 
tum quasi corrigere vult. haud scio an verbis ‘vos coryli testes 
et flumina nymphis’ tale aliquid subsit. sed cum ea, quae de hac 
re scimus, satis incerta sint, nihil hinc ad verba poetae explicanda 
effici potest. praeterea mater apud Vergilium adest, de qua 
Theocritus nihil dicit, neque constat, quis mater Diaphnidis 
fuerit.2? sed quantopere et matris et nympharum plangentium 


1. cf. schol. Theoer. ad 1.: Aapvıs Iızeiierrng tuyyavov zul &v Zıxerla 
nv, oTE T& Aolodıa Envsev. ori yoov Nbupne no« 6 Akpvıs, 7 6% Nvupn dneo- 
To&pero avrov dia Tv moög Erlonc yorvalzac oumlav, alvlooereı, ortı oddk al 
koınal Ev Dixerla noav, orte 6 Aaovız Famaze. 

2. Fac poetam quempiam, de quo nihil nobis traditum esset, ante 
Vergilium de ea locutum esse: tamen hoc nihil ad demonstrationem nostram 
valeret, 

praesentia affectus et gravitas augeantur, ipsi versus demonstrant. 
imprimis versibus: 

Cum complexa sui corpus miserabile nati 

Atque deos atque astra vocat crudelia mater 
tantus luctus et tanta desperatio inest, ut memoria nostra ad lo- 
cum Aeneidis revocetur, ubi agitur de luctu matris Euryali. ver- 
ba quintae eclogae breviora sunt et quasi adumbratio posterioris 
loci videntur esse, sed affectus idem est. verba haec sunt (Aen. 
IX 475 sqq.): 

at subitus miserae calor ossa reliquit, 

Excussi manibus radii, revolutaque pensa. 
Evolat infelix et femineo ululatu, 
Scissa comam muros amens atque ag'mina cursu 
Prima petit, non illa virum non illa pericli 
Telorumque memor; caelum dehinc questibus implet. 
verba ultima ‘caelum dehinc questibus implet’ et versus ‘“atque 
deos atque astra vocat crudelia mater’ imaginem quasi eiusdem 
gestus in conspectu animi nostri ponunt. — sequuntur quinque 
versus, quibus luctus naturae exprimitur (24 — 28): 

Non ulli pastos illis egere diebus | 

Frigida, Daphni, boves ad flumina; nulla neque amnem 

Libavit quadrupes nec graminis attigit herbam. 

Daphni, tuum Poenos etiam ingemuisse leones 

Interitum (imontesque feri silvaeque locuntur. | 
animalia praeter leones non gemunt aut plorant, sed gravioris 
affectus indicia ne apud bestias quidem desunt: eodem modo 
quo homines vehementer commoti edere nolunt, hic animalia 
potum et pabula respuunt. qua in re exprimenda fortasse Theo- 
critum secutus est, qui IV 14 de bovibus desiderio pastoris 
languentibus dicit: 

n uav Öeilaial ye nal ovxerı Aövrı vEusodatı, 
sed quod res praecipue hominum propriae ad animalia deferun- 
tur, poetis aevi posterioris mollioribus Theocrito adeo placuit, ut 
id crebrius adhiberent. itaque Vergilium non hunc Theocriti 
locum, sed poetas iuniores Theocrito ante oculos habuisse veri- 
simile est, ut e. g, auctorem epitaphii Bionis aetate Sullae vi- 
gentem, apud quem v. 23/24 legimus: 

open Ö’Eoriv apwrya, xal al Boss al ori ralgoıg 

grraföusvaı yoaovrı xal ovn EHEloyrı vEusodar, 

quanto plus humani sensus animalibus attribuitur, tanto magis 
affectus augetur. — sequuntur ferae plangentes, quas e Theocriti 
Daphnide poeta sumpsit: 

Daphni, tuum Poenos etiam ingemuisse leones 

Interitum montesque feri silvaeque locuntur. 
e numero ferarum a Theocrito allato eligit non nisi nobilissi- 
mum leonem, ceteras non commemorat. versus Theocriti hi 
sunt (I 71): 

TNVOv av FÖEg, TFVov Abxoı BOVOAYTO, 
rnvov xox dovuolo AEwvy Erhavoe Favovro, 

cum ‘Poenos’ Vergilius addit, fortasse sequitur scholia- 
stam, qui ad versum Theocriti I 72 haec adnotat (Wendel p. 58): 
tıvig aluıövreı Tov Osoxgırov rat paoıw & Sırella Aoyvra um elvau.l 
Servius ad verba Vergili adnotat: ‘hyperbolicos dicit’. et est 
res mirabilis bestias plangere, mirabilior montes et silvas vociferari, 
summum miraculum montes silvasque narrare, quantopere leones 
mortem Diaphnidis ploraverint. sic artificiosissime rem per se 
grandem alia re grandi adiecta etiam auget poeta exaggeratque. 
— sequuntur versus, qui summam difficultatem omnjbus viris 
doctis attulerunt (29 — 31): 

Daphnis et Armenias curru subiungere tigris 

Instituit, Daphnis thiasos inducere Bacchi 

Et foliis lentas intexere mollibus hastas. 
unum tenendum est: Vergilius Diaphnin eo, quod rem tam 
sacram et grandem ei attribuit, in regionem altiorem et deis pro- 
piorem efferre vult. recte Heyne interpretatur: ‘Haec et segqg. 
paulo abruptius posita simpliciter eo interpretanda sunt, ut ad au- 
gendas eius laudes et amplificandam dignitatem Daphnidem suum 
seu ipsius Bacchi laudibus impertiat, seu, quod censeo, eum unum 
ex Bacchi commilitonibus et sociis fuisse fingat, qui sacra Bacchi 
instituerit inter pastores, eoque caerimonias in Liberalibus sol- 
lemnes exhibuerit. quam convenienter haec de Diaphnide pastore 
narrentur, non dicam’. iure ille vir doctissimus hic offendit: si 
ad fabulas de Daphnide narratas respicimus, hos versus intel- 
legere non possumus. nam quod Ernestus Maass? e nostro loco 
concludere vult: honores antiquis temporibus Daphnidi deo ha- 
bitos postea ad Dionysum translata esse, mihi facetius excogi- 

1. cf. M. Goetz, De scholiastis Graeeis poetar. Romanov. auctorih. 


quaest. sel. Diss. Jen. 1918 p. 28, 
2, Orpheus p. 162, 

 tatum quam credibilius videtur esse; nam in solis poetae verbis, 
praesertim Romani, ubi alia testimonia plane desunt, in re tam 
gravi inniti, mihi quidem paulo audacius videtur esse. praeterea, 
ut concedamus hunc unum locum satis certum fundamentum prae- 
bere, tamen non intellegi potest, cur haec res tam rara et remota 
Vergilius solus neque quisquam ceterorum poetarum nobis tra- 
dat. sed ne Servii quidem interpretatio credibilis est affirmantis: 
‘Hoc aperte ad Caesarem pertinet, quem constat primum sacra 
Liberi patris transtulisse Romam’. sed etiam ante Caesarem Li- 
ber pater Romae colebatur. praeterea Wissowal docet nusquam 
alibi de hac re quicquam tradi. itaque ne intellego quidem, cur 
hic vir doctissimus verba Servii non prorsus abiciat. quae om- 
nia cum ad Vergili locum interpretandum nihil valeant, mihi 
quidem alia interpretationis ratio adhibenda videtur esse. 

Iam supra dietum est Vergilium omni modo Diaphnin e 
regione pastorali in altius efferre velle. nam qui deus futurus est, 
eius vitam oportet claram et splendidam esse, neque modo digni- 
tate quadam, sed etiam facto aliquo glorioso. quod cum quaereret, 
Vergilio in mentem venit Orphei et rem de hoc narratam ad 
pastorem Siculum transtulit. Orpheum enim audimus mysteria 
Bacchi instituisse? iam in Rheso tragoedia Euripidi attributa 
legimus 943: 

uvornolov TE TOv anöggntwv Ypavac 

&dsıkev Oggpers. 
et apud Aristophanem ran, 1032: 

Oopeig uv yao releras Prulv naredsıks povav 1’ aneyeodaı. 
propius a Vergili aetate abest epigramma quoddam Damagelti 
(Anth. Pal. VII 9), ubi legimus de Orpheo dictum: 

06 rote xal TeAerag uvorpgudag ergero Baxxov. 

Vergilius fuse tribus versibus speciem pompae sollemnis Bac- 
chicae nobis in conspectu animi ponit. Orphei praeterea mor- 
tem et mater et Musae plorant: iam non miraberis Vergilium 
matrem nymphasque plangentes inducere. paene supervacuum 
est huius rei testimonia afferre; sed offertur nobis aliud epigramma 
Antipatris Sidonii (Anth. Pal. VII 8), in quo v. 5/6 legimus: 
Also yag' 0& d& roAla KaTtwövgavTo HVyaTosg 
Movauootvag, uarng Ö’Ekoya Kaklıona. 
1. Rel. u. Kult. d. Römer p. 303. 
2. cf. etiam Lobeck, Aglaophamus p. 29, 

de luctu Calliopae apud poetas iuniores Vergilio multa audimus; 
satis sit attulisse Stat. silv. II 7,36 sqq; V 3, 15 sqq. — fabulae 
autem de Orpheo narratae poetae nostro et omnino poetis Ro- 
manis tam praesto sunt, ut, ubicumque de cantu hominis alicuius 
laudes proferuntur, statim res ad Orphei cantum et Iyram per- 
tinentes immisceantur. sic initio octavae eclogae vim et dulcedi- 
nem cantus duorum pastorum paululum hyperbolicos tali modo 
praedicat Vergilius: 

Pastorum musam Damonis et Alphesiboei, 

Immemor herbarum quos est mirata iuvenca 

Certantis, quorum stupefactae carmine Iynces 

Et mutata suos requierunt flumina cursus, 

Damonis musam dicemus et Alphesiboei. 
quod animalia cantum horum pastorum admirantur et flumina 
consistunt, ad Orpheum memoriam revocat. prooemium tam no- 
bile frustra apud Theocritum quaeremus. apparet, quanta subli- 
mitate his rebus carmen imbuatur. — simili modo Sileni cantum 
laudat VI 27: 

Tum vero in numerum Faunosque ferasque videres 

Ludere, tum rigidas motare cacumina quercus; 

Nec tantum Phoebo gaudet Parnasia rupes, 

Nec tantum Rhodope miratur et Ismarus Orphea. 
in eadem ecloga v. 70/71 legimus de Hesiodi calamis, qui Cor- 
nelio Gallo a Musis traduntur: 

quibus ille solebat 

Cantando rigidas deducere montibus ornos. 
his locis, cum res tam grandes immisceantur, dignitas quaedam 
impertitur. simili modo Ovidius in met. 1. XIV 338 sqq. de 
Canente nympha dicit: 

Rara quidem facie, sed rarior arte canendi, 

Unde Canens dicta est: silvas et saxa movere 

Et mulcere feras et flumina longa morari 

Ore suo volucresque vagas retinere solebat. 
talis fabularum confusio alibi quoque apud Vergilium occurrit. 
sic in ecloga quarta puerum illum quasi novum Dionysum celebrat! 


1. ef. Marx N.J. 1898, p. 114, 

et in Aeneide Catilinam novum Prometheum, Catonem no- 
vum Minoem vel Rhadamanthum reddit (VIII 666 seqgq.): 


hince procul addit (Vulcanus) 
Tartareas etiam sedes, alta ostia Ditis, 
Et scelerum poenas, et te, Catilina, minaci 
Pendentem scopulo Furiarumque ora trementem, 
Secretosque pios: his dantem iura Catonem. 
quae omnia cum intuemur, non incredibile videtur Vergilium ad 
Daphnin res e fabulis de Orpheo narratis sumptas transtulisse. 
neque adeo absurdum hoc est, cum Daphnis quoque cantu cla- 
rus sit et inventor carminis bucolici habeatur, non minus arte 
cum tota natura coniunctus quam Orpheus. sed eo, quod res 
fabulae notioris et nobilioris proprias illi pastori attribuit, ipsum 
Vergilius nobiliorem reddit. idem nobilitandi studium etiam in 
eis quae sequuntur anijmadvertimus. ac versus quidem 32 — 34: 
| Vitis ut arboribus decori est, ut vitibus uvae, 
Ut gregibus tauri, segetes ut pinguibus arvis, 
Tu decus omne tuis 
plane in regione pastorali versantur. sed qui sequuntur: 
postquam te fata tulerunt, 
Ipsa Pales agros atque ipse reliquit Apollo 
sublimes et elati sunt memoriamque revocant ad versus Hesiodi 
(Op. et d. 197 — 199): 
xal zore dm rvoög "Okvunov ano xIovög evgvodeling 
kevxoicıw Yageooı zahvılaudva X00a #aR0V 
asavarwy usta PvAov irov rroolunove avdourtovg 
Atdoc xal Neueorc. 
finis quartae aetatis mundi his versibus significatur. ita etiam 
Daphnidis morte novum et peius — ut apud Hesiodum — sae- 
culum surgit. nam Pales, dea pastoria, et Apollo Nomius terram 
relinguunt. itaque tota natura morbo quodam secreto capta in- 
verso ordine e seminibus et radicibus pretiosis res viles et inu- 
tiles gignit: | 
Grandia saepe quibus mandavimus hordea sulecis, 
Infelix lolium et steriles nascuntur avenae; 
Pro molli viola, pro purpureo narcisso 
Carduos et spinis surgit paliurus acutis. 
quae apud Theocritum Daphnis optat, ut accidant, hic re vera 

fiunt. tantae dignitatis hominem non mirabimur ‘usque ad si- 
dera notum’” esse, 


Carmen posterius Menalcae attributum, quo Daphnis ad cae- 
lum elatus sollemnibus verbis celebratur, quasi vescitur diver- 
sissimis rebus inter se tam mire et artificiose permixtis, ut unum 
corpus carminis fiat neque usquam inconcinnitas quaedam animad- 
verti possit. haec quasi elementa carminis sunt: primum imitatio 
Theocriti, quem Vergilius hie multis locis secutus est; attamen 
rem longe a poeta Graeco diversam procreavit. secundum est, 
quod revocamur ad aetatem auream, qualem Vergilius ipse eclo- 
ga quarta et Georgicis illustravit. praeterea descriptionibus die- 
rum festorum in honorem Daphnidis institutorum subest imago 
quaedam et memoria variarım sollemnitatum antiquitus apud 
rusticos Romanos actarum; has quoque Vergilius postea in Geor- 
gicis accuratius et fusius depinxit. pertinent quodammodo ad an- 
tiquas res Italiae, quas in Aeneidis posterioribus libris poeta 
celebravit: iam vides dignitate et severitate quadam carmen no- 
strum imbui simplicitatem Theocriti valde supergrediente. 


Initio duobus versibus indicatur Diaphnin ad caelum ela- 
tum esse (56/57): 


Candidus insuetum miratur limen Olympi 
Sub pedibusque videt nubes et sidera Daphnis. 


hoc grandiloque dietum est et ita, ut totius mundi imago in con- 
spectu animi nostri ponatur, cui rei summa sublimitas inest. 
revocamur ad Ciceronis Somnium Scipionis, ubi Scipio narrat: 
‘Ostendebat autem Karthaginem de excelso et pleno _ stel- 
larum, illustri et claro quodam loco’. re vera Diaphnis 
iam deus est, quod verbo ‘candidus’ indicatur. conferen- 
di sunt etiam versus Aeneidis, quibus Iuppiter aut Apollo 
in mundum late patentem despicientes depinguntur: I 223; IX 
638 (Apollo desuper Ausonias acies urbemque videbat, nube 
sedens); X 3. iam eo quod ad versus Aenejdis vocamur, illu- 
„stratur magnificentia et majestas huius loci, quam ueyalorrg£- 
zreiav Ciraeci vocant. deinde describuntur laetitia et voluptas 
totius naturae. gaudent silvae et rura, Pan nymphae pastoresque. 
nec laetitiae satis habet natura, sed subito ad condicionem aetatis 
aureae reducitur. nam versibus: 

Nec lupus insidias pecori nec retia cervis 

Ulla dolum meditantur: amat bonus otia Daphnis 
nihil aliud significatur, nisi aetatem auream et novum mundi 
saeculum laetius et melius venisse. illo enim beato saeculo 
bestiiss nondum praedandi et rapiendi cupiditas inerat: cf. Verg, 
ecl. IV: ‘nec magnos metuent armenta leones’, et Georg. I 130, 
ubi dicit lovem aetate aurea peracta lupos praedari iussisse. 
quae omnia ad exemplaria Graeca redire videntur.! nostro loco 
Theocritum secutus est. ille enim in carmine XXIV v. 86 sq,, 
ubi Tiresias Alcmenae vaticinatur Herculem aliquando deum fu- 
turum esse et felicem aetatem tum toti mundo surrecturam, haec 
dicit: | 

Eoraı ÖN Tour’ auap,"örnvixa veßoov &v euvd 

xapxagodwv oiveodaı Idwv Auxog ovn &Hehnoeı, 


rem igitur de Hercule praedicatam Vergilius hic trahit in laudes 
Daphnidis. sequentia quoque: 


Ipsi laetitia voces ad sidera iactant 
Intonsi montes; ipsae iam carmina rupes, 
Ipsa sonant arbusta: ‘deus, deus ille, Menalca’ 


ad aetatem auream referenda sunt, cum idem fere iis significetur, 
quod apud Babrium in descriptione illius felicis saeculi legimus 
(1 6— 11): | 


Erti Ins dE xovong (sc. yeveng) xal 1a hoına ı®v Iowv 
pwynv &vagFgov eiye xal Aöyovg nder 

ayogal dE Tovrwy-n70av &v ueoaıs vAaıg. 

&lalsı dE rerga xal ıu puhla ng mwevung, 

&hakeı dE rovros, Boayye, vn nal van, 

oroovFol dE Ovvera ro0g yswpyov mullow. 


quantam granditatem verbum ‘ipse’ ter repetitum toti loco attri- 
buat, vix dicere necesse est. verbo autem laetitiae revocamur ad 
multos locos carminum Graecorum sublimitate plenos, quibus 
de dei alicuius origine aut adventu agitur.? allocutio 


1. cf. H. Lietzmann, Der Weltheiland. Bonn 1909. p. 42 sq. 
2. Hom. N 29. — Hymn. III 61, 90, 137. — Theogn. 9/10. — Theoer. 
XVII 64. — Carm. Sib. VIII 474/475, | 

quoque illa: ‘Deus, deus ille, Menalca’ grandis est. similis 
est loci Lucreti V 8, ubi Epicurus sapientiae inventor sollemnibus 
verbis praedicatur: ‘Deus ille fuit, deus, inclyte Memmi’. quod 
hic non citatur, ut loci inter se similes congerantur, sed ut intelle- 
gatur Vergilium hie tanta sublimitate uti, ut non distet a verbis 
omni granditate imbutis, quae apud poetas inveniri possunt. 

Versibus 65— 80 describuntur sacra in honorem Daphnidis 
dei instituta. multas res Vergilius hoc loco e Theocrito sumpsit; 
sed quamquam eas vix mutavit, tamen longe alio colore imbutae 
sunt. ac verba quidem: 

en quattuor aras: 


Ecce duas tibi, Daphni, duas altaria Phoebo 


expressit e Theocr. XXVI 5: 

Ev xadagw Asıuövı xauov Övoraldexa Bwuos, 

Tag Toeig ra Zsucig, og Evvea vo Hıovvow. 
versus sequentes: 

Pocula bina novo spumantia lacte quotannis 

Craterasque duos statuam tibi pinguis olivi 
sumpti sunt e Theocr. V 53, ubi Laco pastor describit, quam 
amoenus et iucundus locus sit, quem ad cantandum elegerit; ut 
incunditatem plenam faciat, addit: 

0Ta0D be xoanoa ueyav Aevxolo yahaxrog 

rais Nöugpaıs, 0ra08 dE xal adeog alkov Elalw, 
sequentia partim expressa sunt e Theocriti Thalysiis (VII 65): 

Toy swreleatıröov 0lvov arıo xgaTng09 apvE® 

sag nupl xenkuuevog. 
versus 72: 

Cantabunt mihi Damoetas et Lyctius Aegon 
recedit ad Theocriti verba (VII 71): 

avimoevvrı dE nor dvo ouueveg, eig udv Ayagvets, 

ls d& Avswneitag‘ 6 d& Tirvoeog Eyybodev aoel. 
versus 71 exemplar habet Theocriti versum VII 153, ubi vinum 
nectar appellatur. sed has omnes res e diversis carminibus 
Theocriteis collatas Vergilius paucis adiectis ita in unum coniun- 
git, ut toti carmini species summae dignitatis attribuatur. allo- 
cutio ‘sis bonus o felixque tuis’ sollemnis est: iisdem fere 
verbis Venus ab Aenea (Aen. I 330) invocatur: ‘sis felix’. verba 

quoque ‘en quattuor aras’ tantopere ad grande genus loquendi 
quadrant, ut etiam in Aeneide V: 639 legantur. — versibus 67/68 
verbo ‘quotannis’ adiecto magnam dignitatem attribuit.t ille enim 
Laco pastor Theocriteus superstitione rustica adductus, ut nym- 
phas sibi conciliet et eas ad illum locum, quo cantetur, vocet, 
illa dona parat; libatio autem lactis et olei apud Vergilium 
Daphnidi oblata certo die unoquoque anno denuo fiet. qua re 
Daphnis elevatur in numerum eorum deorum, quibus constitutis 
et festis diebus sacra feruntur. et coniunguntur sacra ei oblata 
cum sacris Apollinis ipso versu iam allato: 
en quattuor aras: 
Ecce duas tibi, Daphni, duas altaria Phoebo. 

sequentia quoque plena religionis et sollemnitatis sunt, quamquam 
recedunt ad exemplum Theocriti. hic enim describit in Thalysiis, 
quomodo Lycidas diem laetum, quo Ageanax Mytilenam advenerit, 
celebrabit: capite corona variis floribus nexa ornato propter focum 
sedens vinum bibet, dum duo pastores tibiis canunt et Tityrus 
Daphnin et Comatam cantat. haec Vergilius pauluium mutavit; 
sed ita, ut memoria nostra revocetur ad dies festos, quales Ro- 
mani re vera agere solebant. verbis enim “multo Baccho hilarans 
convivia’ suscitatur imago Saturnaliorum, quibus licebat supra so- 
litum modum vino vesci et convivia summa lascivia et hilaritate 
celebrare.. eodem modo dies festus Romanus adumbratur ver- 
bis (v. 75): ‘et cum lustrabimus agros’, quae interpretes iure ad 
Ambarvalia referunt. etiam quae antecedunt verbis: ‘et cum 
sollemnia vota reddemus nymphis’ eadem dignitas atque ceteris 
inest. nam in urbe omnium religiosissima ne nymphis quidem 
templa deerant, et ex eo praesertim tempore, quo fontana illa 
numina ut Carmentis Egeria luturna nymphis Graecorum adae- 
quabantur,? cultum earum, quippe qui ad antiquissima tempora 
recedere videretur, non minus sanctum atque ipsas non minus 
venerandas putabant homines quam ceteros deos deasque omnes. 

Quicumque perspexit, quanta dignitate e rebus Romanis trac- 
ta poeta Romanus hos ‘versus perfuderit, eum non fugiet hic 
quasi praesumi ea, quae poeta in Georgicis pluribus verbis illu- 
strat. sic versus: 

Saltantis satyros imitabitur Alphesiboeus 


1. Grande sonat etiam verbum quod est „spumantia“, 
2. cf. Roscher, Myth. Lex. III 540 sq. 

(cui nil comparabile apud Theocritum invenitur) affert nobis me- 
moriam diei festi Cereri institut, qualem Vergilius describit 
Georg. I 350: 
neque ante 

Falcem maturis quisgquam supponat aristis, 

Quam Cereris torta redimitus tempora quercu 

Det motus incompositos et carmina dicat. 
quod satyros commemorat, ludos scenicos designat in Attica ab 
agricolis Baccho actos, a quibus origo tragoediae ducebatur. de 
quibus poeta loquitur Georg. II 380 sqgq. addit etiam gentes 
Italicas simili modo Baccho dies festos agere (385 sqq.): 

Nec non Ausonii, Troia gens missa, coloni 

Versibus incomptis ludunt risuque soluto; 

Oraque corticibus sumunt horrenda cavatis: 

Et te, Bacche, vocant per carmina laeta..... 
hic Liberalia et Vinalia rustica poetae in mente sunt. 

Haec autem omnia quodammodo coniuncta sunt cum imagine 
aetatis aureae. vita enim agricolarum felix et laeta habetur; 
quae cum eadem fere sit, quam omnes gentes rudes et .incultae 
et ‘veteres Sabini’” agunt, vita et mores rusticorum non multum 
abesse videntur a vita et moribus hominum, qui aetate aurea, 
aut, cum Romani Koovov et Saturnum eundem deum putaverint,! 
Saturno regnante floruerunt. Vergilius ipse, ubi mentionem facit 
beatitudinis vitae rusticae, semper immiscet res e descriptionibus. 
aetatis aureae sumptas. quod apparet e versibus in extremo 
libro secundo Georgicorum positis, quibus fortunam agricolarum 
praedicat: 

quibus ipsa procul discordibus armis 

Fundit humo facilem victum iustissima_ tellus. 
haec multum coloris aetatis aureae in se habent. verbum ‘ipsa’ 
revocat memoriam ad locum Hesiodi (op. et dies 117): 

xaorıov OÖ’ Epegev Leldwgog agovga 

avrouaın scoAlov TE Aal agpovor. 
cf. etiam ecl. IV 18; georgi.: I 127, II 500, Ov. met. I 101. 
ad Arati descriptionem aetatis aureae (Phaen. 100 sqq.) revoca- 
mur versibus 473/474: 

extrema per illos 


1. Opinio e Livi Andronieci temporibus vulgata. 

lustitia excedens terris vestigia fecit. 

etiam verbis (v. 501): 
nec ferrea iura 

Insanumque forum aut populi tabularia vidit 
guamquam hic non duae aetates inter se opponuntur, sed pla- 
cida et quieta vita agricolae et turbida commotaque viri in urbe 
degentis, inest aliquid, quod semper de aurea aetate praedicatur: 
cf. Lucr. V 958; Verg. Aen. Il 203; Ov. met. I 90. perinde 
versu: 

Sollicitant alii remis freta caeca 
et deinde versibus: 

Exilioque domos et dulcia limina mutant 

Atque alio patriam quaerunt sub sole iacentem 
monemur aetate aurea nondum navigationem fuisse: cf. Arat. 110: 


yaherıın Ö’ anexeıro IaLa000 

cf. etiam Verg. ecl. IV 31; georg. I 130 et 136; Ov. met. I 123 — 
132; am. III 8,45. 
Simili modo Vergilius laudibus Italiae quae vocantur (georg. 
II. 136 — 176) immiscet res ad aetatem auream pertinentest: 
Sed gravidae fruges et Bacchi Massicus umor 
Implevere: tenent oleae armentaque laeta. 
ad verbum ‘implevere” notandum est poetam nihil de labore 
rustici dicere, quasi “ipsa’ («Ürouaen) terra omnia procreet. 
versus autem 151/4 eodem modo ad illam aetatem felicem referri 
possunt: 
At rabidae tigres absunt et saeva leonum 
Semina; nec miseros fallunt aconita legentis; 
Nec rapit immensos orbis per humum, neque tanto 
Squameus in spiram tractu se colligit anguis. 
etiam versui 149: 
Hic ver adsiduum atque alienis mensibus aestas 
res inest de aureo saeculo praedicata: cf. Ov. met. I 107: 


1. cf. de laudibus Italiae et Romae quae disputaverunt J. Geffcken, 
Saturnia tellus, Hermes 27 (1892), p. 381 sqq. — W. Gernentz, Laudes 
Romae Diss. Rost. 1918. — S. Bauck, De laudibus Italiae Diss. Königsb. 
1919. 

Ver erat aeternum, placidique tepentibus auris 
Mulcebant zephyri natos sine semine flores. 

In illa de qua antea disseruimus praedicatione vitae rusticae 
poeta etiam de diebus festis ab agricolis celebratis loquitur (527 
sqqg.): 

Ipse dies agitat festos fususque per herbam, i 
Ignis ubi in medio, et socii cratera coronant, 
Te libans, Lenaee, vocat. 


quae descriptio non multum differt a versibus quintae eclogae: 
Et multo in primis hilarans convivia Baccho 
Ante focum, si frigus erit, si messis, in umbra 
Vina novom fundam calathis Ariusia nectar. 
pergit autem Vergilius illo Georgicorum loco: 
Hanc olim veteres vitam coluere Sabini, 
Hanc Remus et frater, sic fortis Etruria crevit, 
Scilicet et rerum facta est pulcherrima Roma 
Septemque una sibi muro circumdedit arces. 


his versibus refertur felix illa condicio ad veteres Italiae gentes; 
sed deinde legimus: 


Ante etiam sceptrum Dictaei regis et ante 
Impia quam caesis gens est epulata iuvencis 
Aureus hanc vitam in terris Saturnus agebat; 
Necdum etiam audierant inflari classica, necdum 
Impositos duris crepitare incudibus enses. 


quae cum legimus et recordamur Daphnide ad caelum elato no- 
vun mundi saeculum surgere, iure sacra quoque et dies festos 
rusticos in honorem eius institutos ad feliciorem hominum con- 
dicionem ipsamque aetatem auream referemus. neque absurdlum 
est iam hic Aliquid exspectationis hominum temporum Vergili 
immisceri. obversantur hic poetae jam eaedem res, quas postea 
Georgicis celebraturus erat, paulo maiores quam bucolicae et 
magis Romanae, cum ad agriculturam pertineant. dignitas autem 
et severitas huius loci talis est, ut poeta totum veirsum: 


Semper honos nomenque tuum laudesque manebunt 
in Aeneide repetere potuerit (I 609). 
Hinc via patet etiam ad eclogam quartam omnium cele- 
berrimam et difficillimam. quo de carmine quaestionem propo- 

nentibus nobis incidit liber Nordenit incomparabili doctrina exa- 
ratus, quo multa adhuc aut plane ignota aut non satis nota 
ad carmen explicandum afferuntur rationeque severa adhibita 
multis locis adhuc satis obscuris quasi nova lux infunditur. sed 
cum taedeat nos repetere quae ille optime demonstravit, liceat 
pauca addere ab illo, cum a libro aliena viderentur, aut omissa 
aut non satis praedicata. non enim proposuimus nobis inquirere, 
quibus de fontibus Vergilius hauserit, sed artem eius illustrare. 
qui finis etiam hic nobis ante oculos esto. 


Ecloga quarta quasi intra duos terminos inclusa est. Ab 
altera parte stant obscura illa carmina e partibus orientalibus in 
orbem terrarum occidentalium devoluta, plena imaginum 
sublimium et cogitationum superstitionis caecae atque artis 
barbarae, ab altera parte carmina Theocriti et aequalium eius 
multa arte expolita, sublimitatem ubicumque detrectantia et ad 
res nimis humanas libenter descendentia. E talibus elementis in 
animo poetae confluentibus quomodo carmen, quod unum et 
praestantissimum esset, effectum sit, breviter significemus magis 
quam explicemus. 


Ecloga quarta, quamvis sublime et grande argumentum com- 
plecti et a Theocriti simplicitate recedere videatur, tamen carmen 
bucolicum est: nam etsi magnae res et maiores quam antea 
canuntur, tamen is qui canit, pastor est aut certe pastoris par- 
tes agit.? invocat Musas Sicelidas: qua ipsa re significatur hoc car- 
men a ceteris hoc libro inclusis separari non posse.? nam solum 
pastorales res canentibus hae Musae adsunt. quae autem se- 
quuntur verba in hunc fere modum videntur esse explicanda: iam 
ad sublimiora accedendum est, cum non desint qui mihi crimini 
dent, quod tam diu in rebus humilibus et tenuibus morer, quam- 
quam et tempus Et vires meae maiora carminum argumenta pos- 
cant. sed animum induxi in rebus bucolicis tractandis perseverare: 
attamen, cum carmen consuli dedicandum sit, ita conformetur, ut 


1. Eduard Norden, Die Geburt des Kindes. Leipzig 1924. 

2. Quomodo Vergilius se ipse depingit in extremo carmine decimo. 

8. Etsi Marx 1. ec. p. 111, inter se opponit arbusta myricasque 
(zeuriinia pvra) et silvas (devdosa vwırdınaa): fugit enim eum vocabulo 
silvae aut silvarum carmina bucolica significari. cf. ecl. I 2, II 62, VI2 et 
alios locos. | 

consule dignum efficiatur. sic — similiter atque in sexta eclo- 
ga, etsi, multo brevius — poeta excusationem facit. quod autem 
nobis hic maximi momenti est: expressis verbis dicit perseverare 
se velle in carminibus bucolicis condendis. 

Sane ecloga quarta plus quam ceterae sublimitate imbuta 
est, et praecipue versus 50 — 52: 


Aspice convexo nutantem pondere mundum 
Terrasque tractusque maris caelumque profundum, 
Aspice venturo laetentur ut omnia saeclo 


tam grandes sunt, ut longe ab omni ratione carminis bucolici 
recedere videantur.! Sed pergit poeta, quasi nimium ardorem 
horum versuum temperare velit, verbis suavissimis, quibus legen- 
tium animos ad res Graecas et bucolicas revocat? (53 — 59): 


O mihi tum longae maneat pars ultima vitae 
Spiritus et quantum sat erit tua dicere facta: 
Non me carminibus vincat nec Thracius Orpheus 
Nec Linus, huic mater quamvis atque huic pater adsit: 
Orphei Calliopea, Lino formonsus Apollo. 

Pan etiam Arcadia mecum si iudice certet, 

Pan etiam Arcadia dicat se iudice victum. 


Orpheo iam antea occurrimus vidimusque ei quodammodo locum 
esse intra res bucolicas, Apollo deus pastoricius est, cum autem 
Pana commemoret Arcadiamque, non iam' dubitari potest, quin 
consulto Vergilius hic nomina bucolica congerat. praeterea versus: 


Pan etiam Arcadia mecum si iudice certet 
Pan etiam Arcadia dicat se iudice victum. 


et ipsa re, quae iis continetur — Pana enim ad certamen musicum 
quasi provocat — et verbis: ‘Pan etiam Arcadia’ et ‘iudice’ 
repetitis iisdem versuum locis colorem bucolicum prae se ferunt. 


Quod sic ex singulorum locorum interpretatione conclusimus, 
per totum carmen confirmatur. praecipue tres illi quasi gradus 
mutationis mundi et pueri aetates bucolicis coloribus depinguntur. 
cum in carmine Sibyllino III — huiusmodi carmen, etsi non ip- 


1. Sed recordemur versuum 56/57 eclogae quintae, de quibus supra 
loceuti sumus, 
2. cf. Boll DLZ 1924 Sp. 777. 

sum, Vergilio ante oculos fuit! — plena mundi et orbis terra- 
rum felicitas eo demum tempore incipit, quo rex ille qui expectatur 
omnes adversarios vicit,2 apud Vergilium iam puero modo nato 
mundi et terrae facies in melius convertitur: 

At tibi prima puer nullo munuscula cultu 

Errantis hederas passim cum baccare tellus 

Mixtaque ridenti colocasia fundet acantho. 

Ipsae lacte domum referent distenta capellae 

Übera nec magnos metuent armenta leones. 

Ipsa tibi blandos fundent cunabula flores. 

Occidet et serpens et fallax herba veneni 

- Occidet: Assyrium volgo nascetur amomum. .. 

Vergilio non multae rationes rerum conformandarum praesto sunt: 
omnia ad exemplum earum rerum fingit, quas semel amore et reli- 
gione complexus est. undecumque puer ille salutifer ad Vergilium 
pervenerit, sive ad Aegyptum recedat, sive ad cogitationes popu- 
lorum etiam remotiorum, apud poetam Romanum quasi novus 
Bacchus fit, cui terra sponte et ultro dona sua copia effundit uber- 
rima.® ea, quae Baccho nato fiunt, similia sunt aureae aetatis,* 
ac supra vidimus Vergilio aureae aetatis imaginem in rebus bu- 
colicis cantandis ante oculos esse: quodsi hic ea quae post natum 
puerum fiunt ad Bacchum referimus, ea ipsa re carmen reddimus 
bucolicum. et quod in secunda aetate describenda dicit poeta: 

Incultisque rubens pendebit sentibus uva 
(v. 29) (quae scilicet res nusquam alibi in aurea aetate describenda 
occurrit), confirmatur, quod supra diximus: Vergili puerum quasi 
novum esse Bacchum. omittamus omnia, quae iure huc referri 
possent, et properemus ad finem illius trium graduum descriptionis. 
imaginem hic invenimus bucolicam et suavissimam: 

Nec varios discet mentiri lana colores, 

Ipse sed in pratis aries iam suave rubenti 

Murice iam croceo mutabit vellera luto. 

Sponte sua sandyx pascentis vestiet agnos. (42 — 45) 


! 


1. cf. Norden 1. c. p. 146 sq. 

2. cf. Carm. Sib. III 744 sqgq. 

3. cf. Marx l. c. p. 114, ubi afferuntur loci comparandi Eur. Phoen. 649 
sqq. et Dionys. Perieget. 985. addendus est locus Philostr. mai. imag. edd. 
Benndorf-Schenkl p. 30, 17 sqq. 

4. cf. Usener, Kl. Schr. IV p. 398. 

Gregem ergo videmus lana purpurea vestitum. Non casu factum 
videtur esse, ut summa et ultima felicitas, quam tertia aetas 
aureae simillima fert, hac imagine expressis coloribus picta adum- 
braretur; quae imago absurda videri posset, nisi reminisceremur 
poetam id agere, ut bucolicum conderet carmen.! Vergilius ea 
praecipue praedicat, quae ad simplicem vitam pastorum et agri- 
colarum meliorem reddendam pertinent. 

Etiam e verborum collocatione origo bucolica huius car- 
minis apparet. supra totam eclogam extenta est quasi textura 
verborum invicem respondentium aut in eundem sonum cadentium 
(quod iam in versibus 58/59 animadvertimus). sic similiter con- 
formati sunt versus 21 — 23 exeuntes: 

-referent distenta capellae 
-metuent armenta leones 
-fundent cunabula flores. 


aequali modo versibus 23— 30 et 43 — 45 concinnitate quadam 
inter se coniunctis sonus bucolicus subest. 


Qualescumque res Vergilius e carmine Sibyllino obscuro et 
barbaro sumpserit, semper eas ita conformavit, ut iis iure locus 
esset in carmine Romano neque intellegi posset — nisi ipse Cu- 
maeum carmen commemoraret —, unde sumptae essent. omnia 
dilucida fecit imaginibus ad morem Graecorum et Romanorum 
fictis. ut tres illos gradus temporis illustraret, usus est nominibus, 
et imaginibus e fabulis Graecis tractis: ut ipsam navigationem 
significaret, legentium animos ad Argonautas revocavit: Argo 
enim prima navis fuit, et quae fabulae de Argonautis narrabantur, 
Vergili aequalibus notissimae erant, cum illo ipso tempore Varro 
Atacinus Apollonii Argonautica in Latinum sermonem vertisset. 
et ut bella illustraret, adulescentem omnium bellicosissimum dicit: 
\Achillem, et urbem, quae maximum omnium bellum vidit: Troiam. 
sed celeriter hae imagines tristes transeunt: summa carminis po- 
sita est in felicitate bucolica describenda. cognoscimus ergo Ver- 
gilium illam trium graduum cogitationem e carmine Sibyllino 
sumere, sed ita conformare, ut non nisi suavia ac mollia pluribus 


ı 


1. Facile fieri potuit, ut Vergilius hane rem e diseiplina Etrusca 
sumeret: cf, Macrobius Sat. III 7, 1 (Thulin, Etr. Dise. TII p. 76). sed hine 
quoque apparet, quod demonstraturi sumus: Vergilium sublimia reddere 
bucolica, bucolica sublimia. 

verbis illustret, cetera omnia leviter stringat. quod illic severum 
et sublime est, hic ad eum sublimitatis modum redueitur, qui in 
carmine bucolico ferri potest, aut si eandem rem aliis verbis illu- 
stramus: Vergilius res sublimes pastorali more canit. 


Attamen dicere non possumus hanc rem esse bucolicam, 
illam sublimiorem, sed poeta ambo adeo in unum' confudit, ut 
nobis indagandum sit, quo recedat haec confusio, non autem sin- 
gula sint separanda et separatim excutienda. bucolicae res ei subli- 
mes sunt, cum transferantur ad tempora praeterita et ut ita dicam 
divina. sublimes autem res bucolicae fiunt, cum sub specie car- 
minis bucolici eas contempletur. divinis humana, humanis divina 
admiscentur: non refert, quae inter se misceantur, sed quomodo. 


Sic Vergilius neque nimis in altum, neque ad nimis humiles 
res procedit: semper sublimia temperat, quomodo deminstrare 
conati sumus: solo verbo ‘tuus’ ad nomen Apollinis addito rem 
divinam paululum inflectit et quodammodo ad res humanas reducit. 
neque umquam ad nimis humana descendit ut poetae Graeci 
aetatis Alexandrinae. apud Callimachum habemus descriptionem 
nascentis dei: Juppiter a Rhea nascitur.! argumentum sane subli- 
me est, sed studet poeta res humiles admiscere: depingit, quo- 
modo puer lavetur, Corybantes eum amplectantur, in cunis col- 
locetur, ad ubera '‘Amaltheae caprae admittatur. Vergilius in 
fine demum carminis imaginem ut ita dicam humanam ponit: 


Incipe parve puer risu cognoscere matrem: 
Matri longa decem tulerunt fastidia menses. 
Incipe parve puer: cui non risere parentes, 
Nec deus hunc mensa dea nec dignata cubili est. 


sed si meminerimus, quanta pietate illi pueri, qui ut Horus reli- 
gione colebantur, foverentur,?2 cognoscemus hos versus non tam lu- 
dibundos esse, quam amorem et teneritatem pietate et religione 
mixtam poetae prae se ferre. Callimachus non veretur in re 
divina humana tangere: Vergilius quasi orans puerum sollemnibus 
verbis alloquitur. quanta sublimitas etiam his versibus insit, de- 
monstratur verbis: ‘Incipe parve puer’ sollemniter repetitis. 


4. Suvmmı, 
2, cf Norden]. c. p, 112, 

His singulis perspectis si in universum quaestionem pro- 
ponimus, quae differentia inter Vergili et Theocriti carmina inter- 
cedat, magni momenti est cognoscere, quibus de causis et hic et 
ille ad bucolica potissimum carmina condenda se converterit. 
Graecus enim eo tempore florebat, cum poetae sublimitatis Ho- 
meri et tragoediarum pertaesi aut tantam magnitudinem assequi 
se posse desperantes ad inferiora et humiliora carminum argu- 
menta descendebant et summa delectatio iis in rebus mediocribus 
et minutis accurate depingendis posita esse videbatur. itaque 
fabulas veteres talibus rebus ornabant et eadem de causa pasto- 
rum quoque vitae et moribus describendis operam studiumque 
navabant non modo poetae, sed etiam sculptores et pictores illius 
aetatis. huius novi poesis generis piaeter alios Theocritus 
potissimus auctor est. illius quoque pugnae hic erat particeps 
coortae inter eos, qui Homerum veteresque poetas imitabantur 
et eos, qui nova argumenta novo genere dicendi tractabant. 
quorum in numero (a grammaticis veoregoı appellantur) Theo- 
critus ipse est. quod apparet e versibus eius VII 45/48: 

quibus idem fere dicit, quod Callimachus epigrammate illo no- 
tissimo exprimit: 

Longe diversa erat Vergili condicio. educatus erat in sinu 
poetarum, quos vewregovs appellare consuevimus, quibus potissi- 
mum studium in imitatione poetarum Graecorum illius de quo 
locuti sumus aevi positum erat. sumpserant morem scribendi a 
poetis Graecis, et ut illi carmina epica et granditatem veterum 
respuebant, hi non nisi poematia et epyllia adamabant. quorum 
in numero Vergilius quoque habendus est, si ad carmina eius 
ante eclogas scripta respicimus, et id quoque, quod Theocritum 
imitatur, neotericum iure habetur. sed temporibus Vergili poetae 
neoterici iam diu vigebant et eorum carmina in omnium! manibus 
erant, ita ut noniam novi, sed iam usitati essent. itaque Vergilius 

more neoterico carmina condidit, non quia aliam poesis rationem 
veteresque poetas contemnebat, sed quia omnes illius aetatis 
poetae tali modo scribendi utebantur. qua de causa mirum non 
est Vergili Bucolica duas species diversas praebere: nam et neo- 
terica sunt, cum poetam Graecum imitetur, cum! versibus po- 
liendis multum operae det, cum fabulas remotas, quales neo- 
terici amabant, commemoret, et novi aliquid in se habent neo- 
tericosque supergrediuntur: multum Romanae dignitatis iis ad- 
mixtum est, sermo purus est, cum poeta verba Graecanica et 
longas periodos vitet, desunt descriptiones accurate et anxie per- 
fectae, quales neotericorum propriae sunt. elegantiae et doc- 
trinae neotericorum poeta noster severitatem dignitatem grandi- 
tatem substituit omnibus locis, quibus liberiore gressu incedit. 

Accedit alia quoque res. tempore enim Vergili poetae aevi 
Ptolemaeorum in numero eorum poetarum! Graecorum haberi 
coeperunt, quibus posteritass nomen classicorum imputavit. illis 
temporibus ad genera nota poesis epicum Iyricum tragicum acces- 
sit quasi genus bucolicum neque minoris pretii erat quam illa. 
itaque omnes poetae Graeci aequo modo imitatione digni vide- 
bantur, et quamvis magnae differentiae inter vetustiores et iuniores 
intercederent, hi non minore auctoritate utebantur quam illi, ita ut 
etiam res a iunioribus tractatae idem fere valerent ac fabulae et 
res gestae ab Homero ceterisque poetis Graecis celebratae. Theo- 
critus pastores sui temporis carminibus depinxerat: apud Vergi- 
lium relegantur ad tempora fabulosa et aureae aetatis propiora. 
nam quo modo fabulae ab Homero ceterisque tractatae anti- 
quissimis temporibus assignabantur, eodem quasi aetatem buco- 
licam olim fuisse Vergilius animo fingebat, neque solum aetatem, 
sed quodammodo res bucolicae ordinem in se conclusum eflin- 
gunt. quem Theocritus semel procreavit neque quicquam buco- 
licum est, quod non ad illum recedat. cui ordini sese Vergilius 
inseruit et quasi novum aedificium in regione bucolica a Theocrito 
inventa erexit. itaque, ubicumque nomen aliquod pastoris aut 
occupationem rusticam commemorat, hoc non modo per se valet, 
sed eam quoque vim habet, ut imago illius regionis pastoralis 
e Theocriti carminibus notae ante oculos legentium suscitetur. 
quamquam nonnumquam ad res sua aetate actas poeta alludit, 
tamen pastores, quos loquentes inducit, non Romani sunt. nec 
Tityrus nec Meliboeus nec Lycidas nec Moeris pastores aut rustici 


Italiae sunt, sed non nisi in regione bucolica quaerendi sunt. Ver- 
gilius, si ita dicere licet, non mores vitamque pastorum describere 
et hac re delectationem petere, sed bucolica carmina condere 
vult. 


Differentia duorum poetarum in eo quoque posita est, quod 
Vergili eclogarum liber unus et in se conclusus est, cum corpus 
carminım Theocriteorum varium sit et e membris inter se di- 
versissimis constet. Vergilio ante oculos erant eadem fere car- 
mina Theocriti eodem ordine, quae nos legimus; initio libri posita 
erant carmina bucolica, utpote quae Theocrito summam laudem 
attulerant; a quibus totus liber nomen traxit bucolicorum.! sed 
praeter pastoralia cetera quoque carmina Theocriti hoc libro con- 
tinebantur, quae minime bucolica dieci poterant. accedunt 
etiam carmina non a Theocrito, sed ab imitatoribus eius scripta. 
neque id, quod mimi sunt, omnibus carminibus commune est. 
aliter hoc apud Vergilium se habet. ipse totum librum edidit 
carminibus eo ordine collocatis, quo nos ea habemus. quam 
artificiose ea collocavarit, non semel viri docti demonstrare conati 
sunt. sed maioris momenti videtur esse, quod totum librum 
etiam eiusdem coloris esse voluit. ipse in extremo libro quarto 
Georgicorum, ubi de carminibus suis bucolicis loquitur, affert 
primum versum primae eclogae, quippe quo totus eclogarum! liber 
significetur (IV 565/6): 


Carmina qui lusi pastorum audaxque iuventa 
Tityre, te patulae cecini sub tegmine fagi. 


et decimum carmen se ipsum ultimum totius libri esse indicat 
versu: 


Extremum hunc, Arethusa, mihi concede laborem. 


praeterea autem conclusio huius eclogae ita conformata est, ut ad 
totum librum referenda sit. sed haec testimonia extrinsecus petita 
sunt. si ad carmina ipsa respicimus, videmus omnium' colorem 
unum proprium esse, etiam eorum, quibus res paululum a carmine 
bucolico aliena tractantur. pastoris personam induit Vergilius, 
ut Octaviano gratias agat, pastores loquuntur de agrorum distri- 
butione et miseria belli civilis. vidimus ne quartam quidem eclo- 

gam fines carminis bucolici excedere. sexta continentur qui 
dem multa, quae non bucolica sunt, ut illa, quae de mundi origine 
a Sileno proferuntur. sed certe non casu factum est, ut fabulae 
de Pasipha@ narratae plus spatii attribueretur quam ceteris, ut- 
pote quae optime ad carmen bucolicum quadraret. omnia autem, 
quae hac ecloga continentur, inclusa sunt rebus bucolicis: Chro- 
mis et Mnasyllus pastores sunt, qui, dum greges pascunt, Silenum 
in antro, loco eximie bucolico, dormientem inveniunt et vinciunt, 
quo modo Menelaus aut Aristaeus Protea, sed ludibunde sertis, 
non manicis aut lagqueo. haec quoque res, ut multa alia, quae in 
eclogis leguntur, referenda videtur esse ad praeteritum et felicio- 
rem mundi statum. bucolici coloris aliquid carmini impertire poeta 
et ineunte et exeunte carmine studet. cum enim carmen stili al- 
tioris recusat, se ipse pastorem esse fingit et promittit: 
Agrestem tenui meditabor harundine musam. 


quo versu revocamur ad primae eclogae initium: 
Silvestrem tenui musam meditaris avena. 


in fine autem operatio pastoricia ovium cogendarum et numeran- 
darum commemoratur. — posterius carmen octavae eclogiae 'Al- 
phesiboeo attributum expressit Vergilius e mimo non bucolico 
Theocriti. fortasse hinc causa repetenda est, cur Vergilius hunc 
mimum carmini bucolico inseruerit; nolebat rem plane alienam 
inter bucolicas miscere, sed cum argumentum carminis, quod mi- 
rum non est, ei valde placeret, et hic mimus sine dubio in cla- 
rissimis omnium Theocriti carminum haberetur,! omittere nole- 
bat. providebat, ut carminibus bucolicis accommodaretur: hac 
fortasse de causa Delphidi nomen Daphnidis substituit. praeterea 
autem totam rem rus transtulit, cum Daphnis ‘ab urbe’ veniat. 
plurimum bucolici coloris inest comparationi rusticae, quam legi- 
mus 85 — 89: | 


Talis amor Daphnim, qualis cum fessa iuvencum 
Per nemora atque altos quaerendo bocula lucos 
Propter aquae rivom viridi procumbit in ulva 
Perdita, nec serae meminit decedere nocti: 

Talis amor teneat, nec sit mihi cura mederi. 


qui versus expressi sunt in universum e loco Theocriti II 48— 51: 

1. Catullus quoque eo usus videtur esse: cf. Plin. N.H, 28, 19, 

ea, qua Theocritus utitur, comparatio, non bucolica est: consulto 
ei Vergilius aliam substituit.! hinc iam elucet splendor Georgi- 
corum (cf. III 216). — in decima autem ecioga libere et pau- 
lulum ludibunde rebus bucolieis utitur: transfert ad Gallum do- 
lores Daphnidis. veniam petit, quod Gallum, poetam scilicet 
elegiacum et urbanissimum, inter oves et pastores collocat: 

Nec te paeniteat pecoris, divine poeta: 

Et formonsus ovis ad flumina pavit Adonis. 
multa in hoc carmine occurrunt, quibus memoria ad priores 
eclogas revocetur. quodsi ad conclusionem respicimus, multo 
amplior et plenior est quam in ceteris eclogis. moris poetarum 
et Graecorum et Romanorum illius aetatis est, se ipsum ultimo 
libri carmine legentibus ostentare. sic Propertius ultimo libri 
primi carmine genus suum indicat, Vergilius in fine Georgicorum 
etiam nomen suum proiert. paululum alia, sed simili ratione hic 
usus est: non se nominat, sed sub pastoris persona se significat: 

Haec sat erit, divae, vestrum cecinisse poetam, 

Dum sedet et gracili fiscellam texit hibisco, 

Pierides. 
scilicet, qui per totum librum pastorem se praestitit et ipso libro 
pastor factus est, hic ultimum legentibus se offert. — etiam versus: 

Surgamus: solet esse gravis cantantibus umbra, 

Iuniperi gravis umbra, nocent et frugibus umbrae. 

Ite domum saturae, venit Hesperus, ite capellae 
ampliores sunt, quam verba, quibus ceterae eclogae clauduntur. 
verba ‘surgamus’ et ‘ite’ repetita tantam vim habent, ut non 
absurdum videatur ea ad totius libri conclusionem reierre. 

Videmus igitur Vergilium id spectavisse, ut omnia carmina 
libri eclogarum unius coloris et quodammodo, quamvis diversa ar- 
gumenta continerent, inter se similia essent. neque casu hoc 
factum esse cognovimus, sed consulto poetam etiam rebus per 
se a carmine bucolico alienis notam quandam impressisse, qua 


1. cf. Klotz N. J. 1920 p. 188. 

efficeretur, ut cum eo, quem poeta libro suo attribuere volebat, 
colore, congruerent. res mirabilis: nam hac re neque Theocri- 
tum ipsum neque alium quemquam poetam imitatus est. editionem 
enim Theocriti, quae Vergilio in manibus erat, variam fuisse et 
carmina diversorum generum continuisse supra vidimus. sed ne 
alius quidem poeta hic Vergilio exemplo videtur fuisse. immo 
omnes libri, quibus poemata et poematia poetarum illorum: tempo- 
rum continentur, ea ipsa re insignes sunt, quod carmina differen- 
tia et genere et colore et magnitudine artificiosa saepe collocatione 
adhibita! ita continuantur, ut legentes varietate delectentur. quo- 
modo magna carmina iis odio erant, eodem modo reformidabant 
similitudine argumentorum legentes fatigare (quin etiam carmina 
diversorum metrorum inter se miscere non verebantur?), sed 
quasi bellaria iis apponere volebant, quorum dulcedo, nisi inter- 
dum aliis cibis interrumpitur, graves molestias affert. unde huius 
artis rationes, quibus poetae aevi Ptolemaeorum se iactare solent, 
ortae sint, non nostrum est diiudicare; sed sine dubio causa repe- 
tenda est ex infirmitate saeculi, qua poetae ut magnas res et 
magnas formas vitarent commovebantur et ad minora relegabantur, 
quos poetas brevis et angusti spiritus Romani secuti sunt, 
qui neoterici vocantur, etsi res paululum aliter hic se habet, ut- 
pote qui forma, quam non ipsi invenerant, utebantur. Vergilius, 
quamvis neoterica Bucolica eius adhuc sint, novam artis rationem 
auspicatus est: noniam nugae tenui ligamine libri continentur, 
sed decem carmina ad hunc librum facta, eiusdem fere magni- 
tudinis, eiusdem versus, eiusdem coloris. ausus est unam rem 
per totum librum persequi: hoc quasi signum novi saeculi appro- 
pinquantis est. noniam vires in diversas partes effunduntur, sed 
ita continentur, ut unum et magnum opus oriatur. quamvis 
severiora et interdum duriora Vergili Bucolica sint quam Theocriti 
conformatione et singulorum carminum et totius libri, tamen nota 
novae et validioris aetatis iis impressa est. Vergili Bucolica, 
quamquam ante ipsius initium scripta sunt, ingenium aevi Augustei 
prae se ferunt. 


1. cf. Kroll, Hellenistisch-röm. Gedichtbücher N.J. 1916 p. 93 sqg. 
2. ef. Kroll, 1. c. p: ®& 

Hoc opusculum dissertationis loco delatum ab amplissimo 
philosophorum in Academia Philippina Marpurgensi ordine accep- 
tum ac probatum est. quod ut typis exscriptum ederetur, libe- 
raliter curavit F. Jacoby. liceat mihi hoc loco grato animo no- 
minare eos viros doctos, quorum benevolentia atque auxilio adhuc 
usuus sum: Norden, Lommatzsch, Jacobsthal. im- 
primis autem gratias ago Paulo Friedländer, qui adhortatione 
institutione consilio opera semper benigne me fovit. 

